Keputusan semakan kes SRC Najib 31 Mac

0

BANGI, Isnin – Permohonan Datuk Seri Najib Razak untuk mendapatkan kebenaran bagi menyemak keputusan Mahkamah Persekutuan yang menolak rayuan akhir kes penyelewengan dana RM42 juta milik SRC International Sdn Bhd akan diputuskan 31 Mac ini.

Tarikh berkenaan disahkan oleh seorang peguam Najib, Muhammad Farhan Muhammad Shafee ketika dihubungi pemberita hari ini.

Menurut Muhammad Farhan, pihaknya menerima surat daripada Mahkamah Persekutuan yang memaklumkan mengenai tarikh berkenaan.

Jika permohonan bekas Perdana Menteri itu dibenarkan, mahkamah akan menetapkan tarikh bagi mendengar merit semakan berkenaan.

Artikel berkaitan

Maritim rampas 23 bubu naga di Perairan Tanjung Karang

Ahli UMNO dijangka beri sokongan kepada Annuar Musa

Bela Vernakular, Kenyataan Pemuda MIC Mengeruhkan Keadaan

Laporan polis: Guan Eng dakwa Wan Fayshal lakukan kesalahan jenayah

Perkataan ‘Rahmah’ pada menu tidak halal kurang sesuai

Permohonan Najib itu akan diputuskan panel lima Hakim Mahkamah Persekutuan dipengerusikan Hakim Besar Sabah dan Sarawak, Datuk Abdul Rahman Sebli.

Turut bersidang dalam panel itu ialah tiga Hakim Mahkamah Persekutuan, Datuk Vernon Ong Kiat, Datuk Rhodzariah Bujang, Datuk Nordin Hassan dan Hakim Mahkamah Rayuan Datuk Abu Bakar Jais yang mula mendengar permohonan kebenaran bagi semakan sejak 19 Januari lalu.

Dalam permohonan kebenaran semakan berkenaan, Najib mahukan mahkamah tertinggi negara supaya menyemak keputusan panel lima hakim pada 23 Ogos tahun lalu, dengan memohon perintah supaya keputusan rayuan utama beliau diketepikan dan beliau dilepas serta dibebaskan daripada tuduhan berkenaan.

Secara alternatif, bekas Ahli Parlimen Pekan itu memohon rayuan berkenaan didengar korum Mahkamah Persekutuan lain yang mengandungi tidak kurang daripada tujuh hakim Mahkamah Persekutuan atau yang difikirkan wajar oleh mahkamah.

Dalam afidavit Najib yang difailkan bagi menyokong permohonan itu menyatakan bahawa beliau benar-benar percaya dan dinasihatkan oleh peguam caranya bahawa keputusan Mahkamah Persekutuan boleh disemak mengikut Peraturan 137 Kaedah-Kaedah Mahkamah Persekutuan 1995.

Beliau yang kini menjalani hukuman penjara 12 tahun di Penjara Kajang, turut memohon hukuman ke atasnya itu ditangguhkan sementara menunggu pendengaran permohonan semakan terbabit.

Pada 22 Julai 2020, Hakim Mahkamah Tinggi Kuala Lumpur ketika itu, Datuk Mohd Nazlan Mohd Ghazali mendapati Najib bersalah terhadap tujuh tuduhan pecah amanah, menyalahgunakan kedudukan dan pengubahan wang haram dana SRC dan dijatuhkan hukuman penjara 12 tahun serta dikenakan denda berjumlah RM210 juta.

Sabitan dan hukuman terhadap Najib kemudian dikekalkan oleh Mahkamah Rayuan dan Mahkamah Persekutuan. – BeritaHarian


Kes keganasan kanak-kanak perlu diteliti, bendung jenayah penderaan

0

BANGI, Isnin –
Kes keganasan kanak-kanak perlu diteliti semula oleh pihak berkepentingan dan kerajaan dalam usaha membendung jenayah yang melibatkan kanak-kanak sebagai mangsa penderaan sehingga menyebabkan kematian.

Ketua Wanita BERJASA, Dr Fadhilah Ashari berkata, ia juga sebagai melambangkan ketamadunan sesuatu umat dan negara.

“Kes-kes keganasan kepada kanak-kanak adalah satu perkara yang perlu kita ambil berat.
Secara tidak langsung , ia juga melambangkan ketamadunan sesuatu umat dan negara.

“Apa jua masalah yang melatari sesuatu kes penderaan kanak-kanak, dan sama ada ianya ringan atau berat, adalah tugas yang sama-sama perlu dilihat dan dipandang berat oleh pimpinan negara mahupun masyarakat,” ujar Dr Fadhilah
 dalam aplikasi hantaran ringkas kepada TV Pertiwi.

Artikel berkaitan

Subsidi bersasar atasi masalah ketirisan dan bekalan

MUDA dakwa disisih Anwar, PH

Subsidi Rakyat Tak Dimansuh, Pemberian Bertambah

Parti politik Melayu wajar bantah gelaran Tan Sri kepada Lim Kit Siang

Zahid amalkan `kuku besi’ jatuhkan hukuman

Ia juga sebagai mengulas kes kanak-kanak lelaki berumur tiga tahun yang dipercayai dibunuh dan ditemukan dalam keadaan tangan diikat di kawasan semak di Kampung Panji, Lahad Datu Sabah, seperti yang dilapor media tempatan semalam.

Menerusi kes tersebut, orang awam juga menemui mayat mangsa dalam keadaan berdarah dan kepala mangsa turut tersepit di antara dua belah pokok sebelum melaporkan kejadian tersebut kepada polis.

Mengulas lanjut, Dr Fadhilah berkata, bagi mengatasi kejadian seperti itu daripada berlaku, sistem pendidikan formal atau tidak formal, yang berlatarbelakangkan aqidah, akhlak serta psikososial Islam perlu diterapkan bagi melahirkan individu yang beradab.

Malah, pendidikan agama serta moral juga dapat membantu membina peribadi manusia yang beradab mulia.

Dalam masyarakat majmuk berbilang kaum di Malaysia ini, bagi penganut2 agama lain, pendidikan agama mrk serta moral bersepadu dengan pendidikan tatanegara berlandaskan rukunnegara, boleh membantu membentuk peribadi yang baikserta beradab mulia.

Dalam perkembangan sama, Dr Fadhilah menegaskan, sudah tiba masanya pihak berkepentingan menilai semula sistem pendidikan bagi memastikan masyarakat bukan sahaja maju dari segi material tetapi kaya dengan akhlak, adab dan kemanusian.


Mahu pinjaman MARA bebas riba – Asyraf Wajdi

0

BANGI, Isnin – Datuk Dr Asyraf Wajdi Dusuki, yang dilantik sebagai pengerusi baharu
Majlis Amanah Rakyat (Mara)
 memaklumkan, beliau akan membantu Mara beralih kepada pembiayaan yang menepati kehendak syariah selain lebih cekap dan tidak membabitkan kos yang tinggi.

Katanya, antara pembaharuan yang akan dilakukan itu termasuklah memastikan pembiayaan Mara yang digunakan untuk penciptaan kekayaan Bumiputera, bebas riba.

Riba adalah ‘ziyadah’, ‘kenaikan’ atau ‘berlebihan’ pada perkara tertentu dan menjurus kepada suatu bentuk lebih yang tidak halal pada sesuatu kontrak seperti bayaran pinjaman yang bertambah.

“Memandangkan sektor ini amat penting dalam penciptaan kekayaan bangsa, maka saya tekankan aspek keberkatan. Antara punca keberkatan termasuklah kaedah pembiayaan mestilah bebas daripada syubhah riba.

Artikel berkaitan

Awas penipuan ibadah korban!

KWSP Akan Lancar I-Sayang Tahun Depan

YADIM Buat Aduan Kepada SKMM

ADUN Belantik rebah di bilik air rumah

Jumlah mangsa banjir Johor meningkat hampir 40,000

“Ketika ini kaedah pembiayaan masih lagi menggunakan prinsip ‘bai al-Inah’ yang agak kontroversi dan sudah lama ditinggalkan oleh industri perbankan Islam.

“Situasi ini mengingatkan saya ketika membantu menstrukturkan kembali kaedah pinjaman, pembiayaan dalam industri kewangan Islam daripada prinsip ‘bai al-inah’ kepada ‘tawarruq’, ‘murabahah’, ‘qard al-Hasan’ dan kontrak lain.

“Insya-Allah dalam tempoh terdekat ini, saya sedia membantu Mara untuk beralih kepada pembiayaan yang lebih cekap, tidak membabitkan kos yang tinggi dan yang utama, menepati kehendak syariah,” katanya dalam satu kenyataan di Facebook, pada Isnin.

Semalam, Timbalan Perdana Menteri, Datuk Seri Dr Ahmad Zahid Hamidi mengesahkan bekas Ketua Pemuda UMNO itu dilantik sebagai Pengerusi Mara yang baharu, berkuat kuasa Jumaat lalu.

Pelantikan itu diumumkan sehari selepas Asyraf memuat naik kemas kini ‘resume’ di Facebook untuk ‘mencari kerja’, selepas beliau tidak mempertahankan jawatannya pada pemilihan UMNO kali ini.

Mengulas lanjut, Asyraf Wajdi memaklumkan sektor pembangunan usahawan menjadi antara tumpuan utama dalam taklimat pertamanya sebagai Pengerusi Mara hari ini.

Katanya, ia berikutan sektor itulah yang bertanggungjawab membangunkan usahawan Bumiputera selama ini melalui pendekatan holistik, termasuk pembiayaan, latihan dan pembangunan infrastruktur perniagaan.

“Alhamdulillah, hari yang produktif dan mengujakan. Esok siri taklimat sektor dan lain-lain bahagian Mara diteruskan. Semoga Mara terus kekal menjadi agensi amanah yang membina sebuah ekosistem pembangunan sosio-ekonomi yang memberi kesan amat besar kepada rakyat,” katanya.


Muhyiddin didakwa terbabit pengubahan wang haram RM5 juta

0

BANGI, Isnin – Presiden Bersatu, Tan Sri Muhyiddin Yassin sekali lagi didakwa di Mahkamah Sesyen hari ini atas satu pertuduhan terbabit aktiviti pengubahan wang haram berjumlah RM5 juta pada awal tahun lalu.

Bagaimanapun, Muhyiddin atau nama sebenarnya Mahiaddin Md Yasin, 76, mengaku tidak bersalah sejurus pertuduhan dibacakan oleh jurubahasa di hadapan Hakim Rozilah Salleh.

“Saya faham dan mengaku tidak bersalah,” kata Muhyiddin yang juga Pengerusi Perikatan (PN) dan bekas Perdana Menteri.

Mengikut pertuduhan, Muhyiddin sebagai Presiden Bersatu menerima hasil daripada aktiviti haram iaitu wang RM5 juta daripada Bukhary Equity Sdn. Bhd., yang dimasukkan ke dalam akaun AmBank milik parti.

Artikel berkaitan

SPNB bina 500 RMR di Kelantan

Projek tambak laut: Hanya satu pulau dibina

Haramkan sumbangan dari luar negara – Tengku Razaleigh

Amaran Hujan Lebat Sehingga Selasa

Longgokan Sisa Kayu Berpunca Daripada Fenomena ‘Kepala Air’

Kesalahan itu dilakukan di AmBank cawangan Amcorp Mall, Jalan Persiaran Barat, Petaling Jaya, 7 Januari 2022.

Pendakwaan mengikut Seksyen 4(1)(b) dibaca bersama Seksyen 87(1) Akta Pencegahan Pengubahan Wang Haram, Pencegahan Pembiayaan Keganasan dan Hasil Daripada Aktiviti Haram 2001 (Akta 613) yang boleh dihukum di bawah Seksyen 4(1) akta sama.

Oleh demikian, tertuduh boleh dipenjara maksimum 15 tahun dan denda tidak kurang daripada lima kali ganda jumlah atau nilai hasil daripada aktiviti haram atau peralatan kesalahan itu pada masa kesalahan berkenaan dilakukan atau RM5 juta yang mana yang lebih tinggi jika disabitkan kesalahan.

Pendakwaan dikendalikan Timbalan Pendakwa Raya, Ahmad Akram Gharib, Mohd Fadhly Mohd Zamry, Zander Lim Wai Keong, Kalai Vani Annadorai dan Maziah Mohaide.

Muhyiddin pula diwakili sembilan peguam iaitu Datuk K Kumaraendran, Chetan Jethwani, Dev Kumaraendran, Amiratu Al Amirat Saleh Mohamed Garbaa, Mohd Isa Mohamad Basir, Shahir Ab Razak, Teh See Khoon, Varsha Chelvi dan Raja Syuhada Raja Khairuddin.

Ketika prosiding, Ahmad Akram memohon kes Muhyiddin di Mahkamah Sesyen Shah Alam dipindahkan ke Mahkamah Sesyen Kuala Lumpur.

“Muhyiddin ada menghadapi pertuduhan di Mahkamah Sesyen Kuala Lumpur, maka saya mohon kes di sini didengar secara bersama di mahkamah berkenaan.

“Saya juga mohon mengguna pakai jaminan seperti yang ditetapkan Mahkamah Sesyen Kuala Lumpur iaitu wang jaminan RM2 juta dengan dua penjamin serta syarat tambahan serahan pasport sehingga kes selesai.

“Kes hari ini disebut semula pada 26 Mei ini iaitu tarikh sama seperti di Kuala Lumpur. Saya diberitahu pihak pembelaan tidak membantah permohonan ini,” katanya.

Kumaraendran kemudian mengesahkan tidak membantah permohonan terbabit.

“Kami ada bon jaminan (RM2 juta) di Mahkamah Kuala Lumpur dan mohon diguna pakai di Mahkamah Shah Alam,” katanya.

Hakim membenarkan permohonan dibuat pendakwaan termasuk sebutan semula kes di Mahkamah Kuala Lumpur pada 26 Mei ini, namun menegaskan satu lagi bon jaminan perlu ditandatangani kerana nombor kes berlainan.

Pada Jumaat lalu, Muhyiddin yang juga Ahli Parlimen Pagoh mengaku tidak bersalah atas enam pertuduhan membabitkan empat kerana menggunakan kedudukan mendapatkan rasuah RM232.5 juta dan dua kesalahan pengubahan wang haram berjumlah RM195 juta.

Mengikut pertuduhan, Muhyiddin sebagai pegawai badan awam iaitu Perdana Menteri dan Presiden Bersatu menggunakan kedudukan untuk suapan iaitu wang RM200 juta, RM1 juta, RM19.5 juta dan RM12 juta untuk partinya daripada Bukhary Equity Sdn. Bhd,, syarikat Nepturis Sdn. Bhd., syarikat Mamfor Sdn. Bhd., dan Azman Yusoff.

Muhyiddin juga didakwa sebagai Presiden Bersatu menerima wang RM120 juta dan RM75 juta hasil aktiviti haram daripada Bukhary Equity Sdn. Bhd., yang dimasukkan ke dalam akaun CIMB Bank milik parti.

Pada 18 Februari lalu, bekas Perdana Menteri itu mengesahkan dipanggil Suruhanjaya Pencegahan Rasuah Malaysia (SPRM) untuk memberi keterangan mengenai Jana Wibawa sebagai saksi dan bukannya suspek.

Bagaimanapun, sehari kemudian SPRM mengesahkan Muhyiddin yang juga Ahli Parlimen Pagoh antara suspek yang disiasat berhubung kes berkenaan dan siasatan ke atasnya masih diteruskan.

Pada 20 Februari, SPRM memaklumkan seorang pemimpin kanan sebuah parti politik berstatus Ahli Parlimen dan seorang Ketua Pegawai Eksekutif (CEO) sebuah syarikat ditahan berhubung kes Jana Wibawa.

Sehari kemudian, bekas Ketua Penerangan Bersatu, Datuk Wan Saiful Wan Jan didakwa di Mahkamah Sesyen Kuala Lumpur atas pertuduhan meminta dan menerima rasuah berjumlah RM6.9 juta membabitkan projek Jana Wibawa bernilai RM232 juta pada tahun lalu.

Bagaimanapun, beliau mengaku tidak bersalah.

Pada hari sama, Timbalan Ketua Bahagian Bersatu Segambut, Adam Radlan Adam Muhammad, dihadapkan di mahkamah sama atas dua pertuduhan termasuk menerima rasuah RM500,000 membabitkan projek Jana Wibawa.

Dia sekali lagi didakwa di Mahkamah Sesyen Shah Alam pada 22 Februari atas kesalahan menerima rasuah berjumlah RM4.1 juta berkaitan projek sama, disusuli pendakwaan kali ketiga pada 28 Februari berhubung projek Jana Wibawa di Mahkamah Sesyen Kuala Lumpur atas pertuduhan meminta rasuah RM2 juta.

Pada 22 Februari juga, seorang pengarah syarikat perabot di Pagoh dihadapkan ke Mahkamah Sesyen Johor Bahru atas sembilan pertuduhan meminta dan menerima rasuah berhubung program Jana Wibawa bernilai RM12.875 juta, sejak dua tahun lalu.

Jana Wibawa dilaksanakan ketika pandemik Covid-19 dan ia adalah kesinambungan kepada Program Pembangunan Kontraktor Binaan Bumiputera Berwibawa yang dimulakan pada 1993.

Pelaksanaannya diluluskan Jemaah Menteri pada 13 November 2020 ketika kerajaan ditadbir PN diterajui Muhyiddin.


Muhyiddin mengaku tidak bersalah bagi pertuduhan ketujuh, mohon dibicara

0

SHAH ALAM, Isnin –
Presiden Bersatu, Tan Sri Muhyiddin Yassin mengaku tidak bersalah atas tuduhan ketujuh yang dihadapi beliau melibatkan pengubahan wang haram berjumlah RM5 juta di Mahkamah Sesyen Shah Alam hari ini.

Pengakuan sama turut dibuat dalam kandang tertuduh atas pertuduhan ketujuh itu selepas mengangguk faham sebaik sahaja dibacakan dihadapan Hakim Rozilah Salleh.

Bekas Perdana Menteri itu juga memohon kes itu dibicara dan dipindahkan dari Mahkamah Sesyen Shah Alam ke Mahkamah Sesyen Kuala Lumpur.

“Saya telah dibacakan pertuduhan yang ketujuh, dan saya telah menyatakan yang saya tidak bersalah dan memohon supaya kes ini dibicarakan.

Artikel berkaitan

Dek kerana Tun M tidak sehaluan, DAP mahu gelaran Tun ditarik balik

Cukai barangan mewah : beg dan jam tangan mewah antara tersenarai

Jangan hanya laungkan ‘Rahmah’ dan ‘Madani’, perlu hidup bersama nadi rakyat

Kajang Dinaiki Air Selepas Hujan Lebat

Gempa bumi: Menteri Turkiye hargai sokongan Malaysia

“Keduany,a Mahkamah bersetuju untuk memindahkan kes saya ini ke Mahkamah Sesyen Kuala Lumpur dan nanti akan ditetapkan tarikh dan masa untuk perbicaraan itu sahaja,” katanya
 ketika ditemui di pekarangan Mahkamah Sesyen, Shah Alam pagi tadi.

Mengikut kertas pertuduhan, tertuduh dengan nama sebenar Mahiaddin Md. Yassin dituduh menerima hasil daripada aktiviti haram berjumlah RM5 juta daripada sebuah syarikat melalui akaun AmBank milik Parti Bersatu yang dilakukan di AmBank cawangan Amcorp Mall, Jalan Persiaran Barat, Petaling Jaya, pada 7 Januari 2022.

Pendakwaan itu dibuat mengikut Seksyen 4(1)(b) bersama Seksyen 87(1) Akta Pencegahan Pengubahan Wang Haram, Pencegahan Pembiayaan Keganasan serta Hasil daripada Aktiviti Haram 2001 (Akta 613).

Sabit kesalahan boleh dikenakan hukuman penjara maksimum 15 tahun dan denda tidak kurang daripada lima kali ganda nilai suapan.

Sementara itu, pendakwaan dikendalikan Timbalan Pendakwa Raya, Ahmad Akram Gharib, Mohd Fadhly Mohd Zamry, Zander Lim Wai Keong, Kalai Vani Annadorai dan Maziah Mohaide.

Manakala Muhyiddin diwakili sembilan peguam antaranya Datuk K. Kumaraendran, Chetan Jethwani, Dev Kumaraendran dan Mohamad Isa Mohammad Basir serta diikat jamin RM2 juta bersama dua penjamin serta syarat tambahan penyerahan pasport sehingga selesai perbicaraan.

Dalam perkembangan sama, pihak pendakwaan memohon kes itu dipindahkan ke Mahkamah Sesyen Kuala Lumpur dan hakim kemudian membenarkan permohonan tersebut serta menetapkan tarikh 26 Mei untuk sebutan semula kes.

Pada Jumaat lalu, Muhyiddin didakwa telah menggunakan kedudukan untuk suapan wang berjumlah RM232.5 juta daripada seorang individu iaitu Azman Yusoff, 51 dan tiga syarikat, Bukhary Equity Sdn Bhd, Nepturis Sdn Bhd serta Mamfor Sdn Bhd, bagi sekutu parti itu, antara 1 Mac 2020 dan 20 Ogos 2021.

Bagi dua lagi pertuduhan, Muhyiddin selaku Presiden parti, didakwa menerima hasil daripada aktiviti haram iaitu wang berjumlah RM195 juta daripada Bukhary Equity, yang dimasukkan ke akaun CIMB Bank milik Bersatu pada 25 Februari 2021 dan 8 Julai 2022.


PAS nafi keluar PN – Tuan Ibrahim

0

BANGI, Isnin – Pas menafikan dakwaan kononnya parti itu akan keluar daripada Perikatan Nasional (PN).

Spekulasi itu bertiup kencang sejak dua hari lalu susulan ketiadaan pemimpin Pas pada Perhimpunan Agung Tahunan (AGM) 2023 Bersatu sedangkan ‘rakan sekutu’ mereka daripada Gerakan hadir.

Timbalan Presiden Pas, Datuk Seri Tuan Ibrahim Tuan Man berkata, soal itu tidak pernah timbul atau dibincangkan dalam parti setakat ini.

“Tak ada, tak pernah timbul pun,” katanya ketika ditanya pemberita mengenai isu itu di Parlimen hari ini.

Artikel berkaitan

Atas dasar simpati, Sunway Lagoon turun padang bantu mangsa banjir

Bukan Hanya Pembeli, Peniaga Juga Turut Terkesan

DUN Selangor bubar 23 hari lagi

Kalimah Allah: DAP bidas kenyataan Muhyiddin

Gempa bumi: Menteri Turkiye hargai sokongan Malaysia

Tuan Ibrahim menjelaskan, pemimpin parti itu terpaksa hadir ke Mesyuarat Agung Pas di kawasan masing-masing menyebabkan mereka tidak dapat memenuhi jemputan Bersatu.

“Kami telah dimaklumkan dan ada jemputan, tapi kebetulan Pas kawasan ada mesyuarat agung, sebahagian besar terpaksa merasmikan (Mesyuarat Agung) di kawasan masing-masing.

“Saya sendiri pun merasmikan (mesyuarat) lima kawasan dalam dua hari (Sabtu dan Ahad lalu), saya check dengan kawan-kawan yang lain, kebanyakan ada jemputan (dari Bersatu), kami dah maklumkan kepada kepimpinan Bersatu. Tak ada isu,” jelasnya.

Pas mewakili sebahagian besar gabungan PN dengan 43 kerusi Parlimen dimenangi parti itu dalam Pilihan Raya Umum ke-15 (PRU15).


Salah ke parti politik terima sumbangan?

0

SHAH ALAM, Isnin –
Ketua Armada Bersatu, Wan Ahmad Fayhsal Wan Ahmad Kamal mempersoalkan adakah pemberian sumbangan daripada mana-mana pihak kepada sesebuah parti politik menjadi satu kesalahan.

Beliau menyuarakan persoalan itu susulan pendakwaan ketujuh Pengerusi Perikatan Nasional (PN), Tan Sri Muhyiddin Yassin yang disabitkan dengan aktiviti pengubahan wang haram berjumlah RM5 juta ke dalam akaun BERSATU di Mahkamah Sesyen Shah Alam hari ini.

“Pertuduhan melibatkan sumbangan dana politik bernilai  RM5 juta melalui Bukhary Equity Sdn Bhd dan Capital Sdn Bhd kepada parti BERSATU bukan dibuat atas kapasiti Tan Sri Muhyiddin ketika menjadi Perdana Menteri tetapi dibuat pada tahun 2022 sebagai Presiden BERSATU.

“Banyak persoalan untuk ditanyakan, apakah salah mana-mana parti politik untuk menerima sumbangan daripada mana-mana pihak dan dibuat bukan secara haram atau mengikut sistem kewangan atau bank, ia memberi banyak tanda tanya kenapa ia berkait dengan Akta Pencegahan Pengubahan Wang Haram, Pencegahan Pembiayaan Keganasan dan Hasil Daripada Aktiviti Haram (AMLATFPUAA) 2001,” katanya
 ketika ditemui TV Pertiwi di luar pekarangan Mahkamah Sesyen Shah Alam pagi tadi.

Artikel berkaitan

Baucar Rm500 Ganti Barangan Elektrik Mula 7 Jan

Genap 40 tahun khidmat Sheikh Abdul Rahman Sudais di Masjidil Haram

BN Menang Besar Jika PN, PH Tak Buat Perubahan

DAP Bakal Bertembung Kerusi Dengan PKR?

AS tuntut TikTok jual kepentingan

Terdahulu, Muhyiddin yang juga Presiden BERSATU didakwa menerima wang berjumlah RM195 juta daripada Bukhary Equity, yang dimasukkan ke akaun CIMB Bank milik Bersatu pada 25 Februari 2021 dan 8 Julai 2022

Bagi mengulas perkara tersebut, Ahmad Fayhsal berkata, Tan Sri Syed Mokhtar Al Bukhari yang juga pemilik Bukhary Equity banyak menderma dana kepada parti-parti politik lain.

Justeru, beliau mempersoalkan mengapa hanya akaun BERSATU disiasat dan bukan parti lain memandangkan mereka juga ada menerima dana parti daripada jutawan itu.

“Mengapa hanya BERSATU disiasat sebegini?

“Siasat juga UMNO,  parti-parti lain yang menerima sumbangan dari Tan Sri Syed Mokhtar dan saya yakin hal ini kami akan menang dalam mahkamah.

“Kami tidak melakukan kesalahan dan kami bersedia untuk dibicarakan di mahkamah,” katanya lagi.

Pada Jumaat lalu, Muhyiddin, 75, dihadapkan ke Mahkamah Sesyen Kuala Lumpur atas enam pertuduhan berkaitan wang dalam akaun Bersatu pada 10 Mac lepas.

Beliau juga mengaku tidak bersalah atas empat pertuduhan sebagai Perdana Menteri Malaysia dan Presiden Bersatu telah menggunakan kedudukannya untuk menerima suapan berjumlah RM232.5 juta.

Pertuduhan itu juga akan dibicarakan pada 23 Mei sebagai sebutan semula kes.


Genap 40 tahun khidmat Sheikh Abdul Rahman Sudais di Masjidil Haram

0

Bangi, Selasa –  Hari ini 22 Sya’ban 1449 Hijriah menandakan genap 40 tahun Sheikh Abdul Rahman Sudais memimpin Masjidil Haram.

Beliau merupakan imam termuda yang memimpin saf solat Asar pada tarih 22 Syaaan 1404 Hijrah iaitu ketika beliau berusia 22 tahun.

Sheikh Al Sudais juga mencatat sebagai imam termuda dalam sejarah Masjidil Haram selepas dilantik melalui Perlantikan Diraja oleh  Almarhum Raja Fahad bin Abdul Azizi pada tahuan 1984.

Lanjutan daripada itu, beliau terus terkenal di seluruh pelosok dunia apabila suaranya yang berjaya memukau  semua umat Islam,.

Artikel berkaitan

Polis larang terbangkan dron di kawasan tumpuan PRN

Daniel, remaja dimandi bak jenazah dihantar ke Sekolah Henry Gurney

JPM nafi siasat salah guna kuasa KSN, KPPA

Kes saman fitnah Nie Ching-Yazid ditangguh tahun depan

Harta ratusan bilion ringgit di luar negara, bekas Menteri Kewangan disiasat

Lantunan surah-surah daripada kitab suci Al-Quran yang dibacakan beliau menusuk hati sekelian masyarakat Islam yang mendengarnya.

Selama empat dekad, beliau menghabiskan hidupnya untuk berkhidmat dalam hal-hal mentadbir dan menjaga Masjid Suci orang Islam itu.

Sempena genap 40 tahun beliau hari ini, portal The Holy Mosque,  mengucapkan selamat dan memohon agar Allah SWT
memberkati hidupnya, memberi manfaat kepada Islam dan umat Islam melaluinya.

Umat Islam juga memohon beliau diberi ganjaran pahala yang terbaik di atas khidmatnya sepanjang zaman.

Today, Sha’ban 22, marks the completion of 40 years by Sheikh Abdul Rahman Al Sudais leading at Masjid Al Haram.

He was appointed as Imam of Masjid Al Haram,by Royal Decree issued by the Late Custodian of Haramain King Fahad bin Abdulaziz in 1984/1404 at the age of 22 years.
pic.twitter.com/RANaQYYoXD

— The Holy Mosque's (@theholymosques)
March 14, 2023


Lantikan Pengerusi MARA bertentangan pendirian PH – Khairy

0

BANGI, Selasa – Lantikan politik dalam syarikat berkaitan kerajaan (GLC)  bertentangan dengan pendirian Pakatan Harapan (PH).

Bekas Ketua Pemuda UMNO, Khairy Jamaluddin Abu Bakar membidas lperlantikan itu yang menurutnya isu itu akan memberi kesan terhadap pendirian kerajaan yang menolak amalan kronisme dan nepotisme dalam pentadbiran.

“Lantikan Datuk Dr Asyraf Wajdi Dusuki sebagai Pengerusi Majlis Amanah Rakyat (MARA) yang disahkan sendiri oleh Timbalan Perdana Menteri, Datuk Seri Zahid Hamidi sangat berbeza dengan pendirian mereka sebelum ini.

“Walaupun Mara bukan GLC namun ia adalah badan berkanun yang ditubuhkan di bawah undang-undang,” katanya menerusi Program Podcast Keluar Sekejap episod 3, disiarkan di Youtube pada Selasa.

Program tersebut turut menampilkan bekas Naib Ketua Pemuda UMNO, Shahril Sufian Hamdan yang mengupas lanjut isu lantikan politik yang kini berlaku dalam pentadbiran Kerajaan Perpaduan.

Sementara itu, Khairy Jamaluddin berkata, lantikan politik PH di bawah pimpinan Datuk Seri Anwar Ibrahim adalah berbeza semasa Tun Dr Mahathir Mohamad memegang jawatan dalam parti komponen itu.

“Sewaktu PH 1.0 pimpinan Tun Dr Mahathir tidak ada lantikan politik dalam GLC. Tetapi hal tersebut berlaku dalam agensi kerajaan ketika pemerintahan beliau.

“Jadi bagi saya semua sama sahaja. Jadi saya tak boleh kata saya menentang lantikan politik sebab saya pernah berada di kedudukan itu,” ujarnya


Ada agenda tersembunyi, sebar fahaman liberal secara halus – ISMA

0

BANGI, Selasa –
Perhimpunan dan perarakan yang digelar sebagai Women’s March 2023 yang diadakan di ibu negara pada Ahad lalu sepatutnya meraikan golongan wanita sempena sambutan Hari Wanita Sedunia yang disambut pada tarikh 8 Mac setiap tahun.

Bagaimanapun, sepanduk dan kibaran bendera pelangi oleh peserta-peserta yang menyertai perarakan itu dilihat mempunyai agenda tersembunyi seperti mahu menyebarkan kefahaman liberal kepada masyarakat Malaysia secara halus.

Presiden Ikatan Muslimin Malaysia (ISMA), Ustaz Muhammad Fauzi Asmuni berkata, tindakan itu jelas menunjukkan sebahagian daripada tuntutan dan seruan yang dilaungkan adalah berkaitan dengan golongan  lesbian, gay, biseksual serta transgender dan pelik (LGBTQ).

“Saya rasa perkara itu memang jelas menunjukkan bahawa mereka cuba untuk menyebarkan agenda yang tersembunyi dalam perarakan tersebut.

Artikel berkaitan

Malaysia kutuk serangan tentera Israel di Nablus

Pamer kertas undi, polis akan panggil Sanusi beri keterangan

Kerajaan bincang syor caruman KWSP majikan dinaikkan 20 peratus

Datuk Dr. Zulkapli – Ketua Pengarah Perkhidmatan Awam yang baharu

DAP tidak perlu minta maaf, henti timbul isu – Zahid

“Jadi, bagi pendapat saya, tuntutan yang mereka laungkan itu kita tidak boleh baca secara selapis, kalau sekiranya mereka mahu menyambut Hari Wanita Sedunia, ada caranya sendiri,” katanya.

Beliau berkata demikian kepada TV Pertiwi untuk mengulas perhimpunan yang diadakan di Kompleks Sogo serta Dataran Merdeka di ibu negara pagi semalam.

Himpunan itu melibatkan kira-kira 300 orang terdiri daripada aktivis hak asasi badan bukan kerajaan (NGO), mahasiswa dan ahli-ahli parti politik yang mengambil bahagian untuk berarak sepanjang 1km (kilometer).

Dalam pada itu, Ustaz Muhammad Fauzi turut mendakwa, situasi kerajaan tidak stabil serta perubahan landskap politik ketika ini juga mendorong mereka mengambil kesempatan untuk mengadakan perarakan yang boleh mencetuskan kemarahan orang ramai.

“Saya lihat disini mereka mendapat peluang dan mungkin daripada keadaan kerajaan yang tidak stabil menyebabkan perhimpunan serta perarakan ini diadakan.

“Kalau keadaan kerajaan di negara ini stabil, sebenarnya perarakan seperti itu tidak dapat dilaksanakan kerana ia dianggap terlalu canggung dan ganjil serta bertentangan dengan banyak perkara,” tambahnya.

Terdahulu, tular di media sosial sebuah video berdurasi 38 saat menunjukkan sekumpulan peserta sedang berarak dalam himpunan
berkenaan digelar sebagai Women’s March.

Para peserta itu juga dilihat memegang plakad “End Child Marriage”,”Child Marriage Is Child Abuse” dan “Saying MasyaAllah Does Not Make Your Harrasment Halal” selain turut mengibarkan bendera pelangi.


Ada fail pemimpin kerajaan cuma retorik Hamzah – Rafizi

0

BANGI, Selasa – Timbalan Presiden PKR, Rafizi Ramli menganggap dakwaan Ketua Pembangkang, Datuk Seri Hamzah Zainuddin yang mempunyai ‘fail’ pemimpin kerajaan adalah retorik semata-mata.

Menteri Ekonomi itu turut menasihati pembangkang sekiranya mahu melakukan sebarang pendedahan atau skandal, ia perlu dilakukan untuk kepentingan awam dan bukan mendapatkan kelebihan politik.

Rafizi berkata, ini kerana orang ramai kini lebih bijak untuk menilai sesuatu perkara sebelum membuat keputusan.

“Saya berada di tempat mereka sebelum ini, apabila saya memutuskan untuk mendedahkan apa-apa skandal kepada umum, ia biasanya dengan niat untuk menjimatkan dana awam dan sebaiknya pembangkang perlu menggunakan dokumen yang tersedia umum.

Artikel berkaitan

Tiada pindaan rancangan pengeluaran penuh 55, 60 tahun – KWSP

Peratusan keluar mengundi rendah, Shafie Ngah gesa rakyat keluar mengundi

Bekas Timbalan Ketua Menteri Sabah, Abdul Ghapur Salleh meninggal dunia

Isu kalimah Allah : PUTRA gesa campur tangan Agong

Langkah Kekang Penularan COVID-19 Di Peringkat Sekolah

“Hanya ada satu ketika saya menggunakan dokumen Akta Rahsia Rasmi untuk skandal 1Malaysia Development Berhad (1MDB) disebabkan terdesak kerana saya telah berusaha tetapi tidak mendapat maklum balas.

“Justeru, jika pembangkang mahu mendedahkan salah laku pemimpin kerajaan mereka perlu mempertimbangkan sama ada mereka sanggup mengambil risiko atau tidak.

“Itulah sebabnya saya tidak perlu risau kerana saya meragui jika ada mana-mana ahli politik mahu membawa diri mereka ke penjara.

“Saya lakukannya dan saya fikir satu-satunya sebab mempunyai motivasi yang betul untuk ke penjara adalah isu kepentingan awam yang sangat tinggi dan ia berbaloi untuk didedahkan,” katanya ketika ditemui media di ibu negara hari ini.

Baru-baru ini, Hamzah mengingatkan kerajaan supaya tidak terlalu kerap mencari kesalahan pembangkang.

Menurutnya, sebagai bekas Menteri Dalam Negeri, beliau juga boleh mencari kesalahan pemimpin kerajaan kerana mempunyai banyak ‘fail’ pemimpin kerajaan walaupun masih berfikir sama ada mahu menggunakannya atau tidak.

Mengulas lanjut, Rafizi berkata, sekiranya pihak pembangkang mahu mendedahkan sebarang salah laku, ia tidak memerlukan dokumen di bawah Akta Rahsia Rasmi (OSA) sebaliknya ia sudah pasti telah didedahkan kepada umum melalui pelbagai platform termasuk media.

“Pada asasnya sekiranya ada skandal besar, saya tidak fikir ia memerlukan dokumen di bawah OSA kerana berdasarkan pengalaman saya sendiri biasanya jika terdapat skandal besar yang melibatkan sesiapa, maklumat dan dokumen itu mungkin telah lama dikeluarkan kerana kita hidup di era dimana perkara seperti ini tidak boleh disembunyikan,” ujarnya. – Awani


Jenama streetwear biadap, reka pakaian bercetak nama Allah

0

BANGI, Selasa – Jenama Not A Man’s Dream, dari Australia bertindak biadap dengan mencetak nama Allah untuk diperagakan di atas pentas fesyen Sabtu lalu.

Jenama berkenaan yang terkenal dan mewah itu memaparkan dua jenis reka bentuk pakaian pada pertunjukan akhir Festival Fesyen Melbourne.

Salah seorang peragawatinya memakai pakaian jumpsuit tanpa lengan daripada kain fabrik lutsinar dengan tulisan Arab bertulis Allah berjalan bersama saya pada seluruh badannya.

`Jumpsuit’ tertera perkataan nama Allah diperagakan di Festival Fesyen Melbourne

Pereka fesyen itu juga memperagakan modelnya dengan memakai jumpsuit dengan kepala, leher dan telinga model bertutup dengan kain yang sama yang boleh mencetuskan tanggapan orang yang melihat seolah-oleh ia menyerupai tudung atau hijab, pakaian yang khusus bagi wanita Muslimah.

Menurut Mona Khalifa, blogger fesyen Muslim yang menghadiri pertunjukan itu, beliau amat “terganggu” apabila melihat rekaan itu di depan mata.

“Menggunakan frasa suci dan menulis kalimah ‘Allah’ dalam bahasa Arab, yang suci kepada orang Islam tetapi juga orang Kristian … adalah salah dalam banyak peringkat.”

Mona Khalifa yang meluahkan rasa marahnya kemudian memuat naik satu video berhubunga penyesalannya terhadap rekaan fesyen tersebut.

Mona Khalifa, menyatakan rasa kesalnya terhadap perkataan nama Allah yang dipermain-mainkan oleh pereka fesyen Australia.

Tegas Mona fesyen itu secara terang-terangan sengaja memprovokasi orang Islam dengan perkataan Allah, serta masyarakat Kristian Arab yang turut menggunakan perkataan yang sama untuk Tuhan.

Menurut SBS News, ekoran  kontroversi yang berlaku
, Festival Fesyen Melbourne dan pereka fesyen Not A Man’s Dream telah mengeluarkan kenyataan media memohon maaf.

FFM dalam satu kenyataannya berkata festival itu tidak berniat untuk tidak menghormati sesiapa dan mereka memohon maaf atas kesilapan.


Cari jalan pendekkan kes mahkamah syariah, elak mangsa dizalimi

0

BANGI, Selasa –
Menteri di Jabatan Perdana Menteri (Hal Ehwal Agama), Datuk Dr Mohd Nai’m Mokhtar memaklumkan, pengamal undang-undang syariah wajar mencari solusi yang terbaik bagi memendekkan lagi kes perbicaraan mahkamah syariah di negara ini.

Beliau menyampaikan kenyataan itu kerana bimbang wujudnya isu kezaliman kepada mangsa yang terlibat.

Mahkamah Syariah wajar menimbang semula tempoh perbicaraan kes yang sebelum ini agar tidak membebankan pihak yang terlibat

Dalam pada itu , Mohd Na’im turut menggesa kepada pengamal mahkamah syariah untuk memainkan peranan tersebut dan tidak cuba untuk melambatkan kes perbicaraan berkenaan kerana yang bakal teraniaya adalah mangsa perbicaraan.

Justeru, beliau menyarankan agar usaha menggembeleng bersama oleh semua pihak mahkamah dan peguam dalam memastikan wujudnya matlamat yang sama dan tidak memprejudiskan keadilan tersebut.

Artikel berkaitan

Ahmad Zahid lantik Datuk Dusuki Ahmad ketuai Majlis Ulama UMNO

Kanada lantik penasihat khas perangi Islamofobia

KTMB cadang Anthony Loke jadi Menteri Pengangkutan

Harga siling ayam, telur dimuktamad esok

Polis tahan pelajar Tingkatan Satu pandu kereta


Dakwaan Sany Hamzah hanya bermotifkan politik – Zulkifli Yahya

0

BANGI, Selasa – Dakwaan guru agama Kelas al-Quran dan Fardhu Ain (KAFA) berpolitik di sekolah adalah satu fitnah, malah kerajaan perlu lebih fokus kepada kebajikan guru-guru KAFA.

Setiausaha Agung BerjasaA, Zulkifli Yahya berkata, dakwaan Ahli Parlimen Hulu Langat, Sany Hamzah itu hanya bermotifkan politik tanpa ada hujah dan bukti yang kukuh untuk membela kenyataan beliau itu.

“Apabila Yang Berhormat Sany sudah berada di Parlimen, lebih baik beliau fokus dengan agenda untuk memperjuangkan kebajikan guru-guru KAFA ini seperti kenaikan gaji dan promosi ke lantikan jawatan tetap. Itu yang sepatutnya yang menjadi agenda utama perbincangan berkenaan guru-guru KAFA ini,” katanya.

Menurut Zulkifli, pihak kerajaan sepatutnya lebih fokus dengan agenda untuk memperjuangkan kebajikan guru-guru KAFA ini seperti kenaikan gaji dan promosi ke lantikan jawatan tetap.

Artikel berkaitan

Lulus 21 Projek Bernilai RM 558.7 Juta

Melayu bersama Islam akan menyelamatkan semua bangsa – Hadi Awang

Kerajaan lulus peruntukan RM30 juta untuk kamera badan PDRM

Visa Furada – Berhati-Hati Jangan Sampai Duit Hangus

PAS Letakkan Calon Bukan Islam Bertanding Di PRN Sarawak

Beliau yang juga Pengerusi Jemaah Pengurusan Sekolah Agama Rakyat (SRAR) tidak pernah melihat mana-mana guru bertindak menghasut perkara berkaitan politik kepada anak-anak murid.

Juateru, beliau menggesa agar dihentikan permainan politik fitnah-memfitnah daripada kedua-dua belah pihak baik kerajaan mahupun pembangkang.

Jelasnya, kerajaan yang menggunakan teras Kerajaan Madani perlu bersikap mesra kepada rakyat melalui pembentukan dasar-dasar yang memudahkan rakyat dan bukannya menimbulkan fitnah terhadap guru-guru KAFA untuk agenda politik.

Semalam, Sany membuat dakwaan di Parlimen wujudnya hasutan berbentuk politik perkauman daripada guru-guru KAFA kepada murid-murid di sekolah agama.

Dakwaan itu mendapat bantahan yang keras daripada pihak pembangkang terutamanya Ahli Parlimen Arau, Datuk Seri Shahidan Kassim kerana tiada bukti yang kukuh untuk menyokong dakwaan tersebut.


Enam PRN dicadang serentak elak perbelanjaan berulang

0

BANGI, Isnin – Malaysia bakal berdepan implikasi kewangan susulan perbelanjaan berulang jika enam Pilihan Raya Negeri (PRN) dilaksanakan secara berasingan.

Timbalan Menteri di Jabatan Perdana Menteri (Perlembagaan dan Undang-Undang), Ramkarpal Singh berkata, kos enam PRN berkenaan ialah RM420 juta jika dilaksanakan serentak.

Beliau menjelaskan, penyelarasan bagi pengundian dilakukan pada hujung minggu atau cuti am menjadi antara keutamaan Suruhanjaya Pilihan Raya (SPR) bagi memudahkan pengundi.

Bagaimanapun, katanya, tarikh Pilihan Raya Umum (PRU) atau PRN ditentukan SPR selepas menerima notis pembubaran Parlimen atau Dewan Undangan Negeri (DUN).

Artikel berkaitan

Hukuman salah laku ADUN Sungkai dikekalkan

Pengasas Rumah Bonda Didakwa Lagi

Penubuhan pasukan khas D11 bantu banteras aktiviti pornografi kanak-kanak

Tarif Elektrik, Air Kekal Di Semenanjung, Harga Ayam Tidak Diapungkan

Hukuman mati mandatori, penjara sepanjang hayat dihapus

“Tarikh PRU atau PRN akan ditentukan selepas SPR terima notis daripada Yang Dipertua Dewan Rakyat atau DUN atau penggal DUN terbubar sendiri apabila tamat tempoh,” katanya.

Beliau berkata demikian pada sesi penggulungan Rang Undang-Undang Perbekalan 2023 peringkat jawatankuasa bagi kementeriannya di Dewan Rakyat, pada Isnin.

Enam negeri berkenaan ialah, Kedah, Pulau Pinang, Selangor, Negeri Sembilan, Kelantan dan Terengganu dengan tiga daripadanya ditadbir Pakatan Harapan (PH), manakala bakinya diterajui Perikatan Nasional (PN).


Fokus kukuh golongan wanita, bukan angkat budaya songsang

0

BANGI, Selasa –
Perhimpunan dan perarakan Women’s March 2023 dilaksanakan di Kompleks Sogo dan Dataran Merdeka pada 12 Mac lalu disifatkan sebagai satu perancangan strategik yang mempunyai pelan tersendiri bagi menyalurkan fahaman feminisme serta liberalisme kepada masyarakat.

Perkara ini juga menyaksikan laungan atau desakan dalam perarakan itu tidak terlalu menjurus untuk menuntut hak golongan wanita tertindas bahkan terdapat sepanduk “End Trans/Homo Phobia” dan kibaran bendera pelangi yang sinonim dengan golongan lesbian, gay, biseksual transgender dan pelik (LGBTQ).

Peguam dan Setiausaha Kehormat WAFIQ, Nur Farihah Meor Mazli berkata, tindakan untuk mengadakan perarakan dan himpunan itu boleh mengganggu gugat keselamatan Persekutuan serta ketenteraman awam.

“Saya merasakan bahawa mana-mana laungan atau desakan tersebut tiada kaitan dengan insan yang bergelar wanita.

Artikel berkaitan

476,037 Individu Biasa Layak Mengundi – SPR

16 Senator dilantik Ahli Dewan Negara

Manifesto PRU15 Perlu Utamakan Isu Infra Pendidikan, Sekolah Daif

Tunku Abdul Aziz meninggal dunia

Orang Ramai Dinasihat Ambil Langkah Berwaspada Elak Penyakit Berjangkit

“Malah, promosi orientasi seksual dan identiti LGBT dalam negara sewaktu perayaan Hari Wanita adalah janggal serta tidak relevan,” jelasnya.

Beliau berkata demikian ketika dihubungi TV Pertiwi bagi mengulas mengenai perhimpunan yang diadakan di Kompleks Sogo serta Dataran Merdeka di ibu negara pada Ahad lalu.

Jelas Nur Farihah, perarakan yang digelar sebagai Women’s March itu sepatutnya memberi fokus kepada perjuangan dan iltizam semua pihak dalam menghentikan penindasan terancang terhadap wanita serta memperkukuhkan lagi kedudukan wanita baik dari segi ekonomi, sosial dan politik.

Menurut beliau, kerajaan juga perlu agresif khususnya perlindungan kepada hak asasi wanita kerana mereka berhak untuk menikmati kehidupan dalam keadaan tenteram dan selamat tanpa sebarang ancaman daripada pihak songsang yang mahu mencabar prinsip moraliti dan agama.

“Saya menggesa pihak kerajaan untuk mengenakan tindakan sewajarnya ke atas penganjur mana-mana perhimpunan yang mengangkat budaya normalisasi LGBT.

“Perjuangan untuk mengiktiraf identiti jantina dan orientasi seksual
yang bukan sahaja songsang dan  tidak senonoh tetapi ia juga membawa banyak impak negatif kepada keselamatan dan kesihatan awam,” tambahnya.


JHEV perlu kerjasama JRP untuk peroleh data veteran ATM

0

BANGI, Selasa – Jabatan Hal Ehwal Veteran (JHEV) perlu bekerjasama dengan Jabatan Rekod dan Pencen (JRP) untuk mendapatkan data para pesara Angkatan Tentera Malaysia (ATM) agar dapat memudahkan perolehan data peribadi pesara tersebut.

Presiden Martabat Jalinan Muhibbah Malaysia (MJMM), Abdul Rani Kulup Abdullah berkata, kerjasama itu dapat memudahkan para veteran daripada terpaksa hadir hanya untuk memberikan maklumat yang boleh diperolehi daripada JRP.

 Salah daripada pentadbiran Jhev tu sendiri. Kau tahu hari ni ada berapa ramai orang berhenti, Jrp hantar lah senarai, dah dapat dah. Buat kad tu ada surat beranak dia ada, surat nikah dia ada, anak dia ada masuklah daftar jhev.

Beliau berkata demikian pada sidang media ketika diminta mengulas kenyataan Menteri Pertahanan, Datuk Seri Mohamad Hassan berhubung kekurangan veteran ATM yang berdaftar dengan JHEV untuk mendapatkan skim Bantuan Sara Hidup (BSH).

Katanya, sistem perolehan data JHEV sepatutnya lebih sistematik dan tidak perlu pendaftaran secara fizikal yang hanya menyusahkan para veteran yang sebahagiannya semakin berusia serta mempunyai masalah kesihatan.

Artikel berkaitan

Selamat tinggal UMNO – Tun Abdul Hamid

Kerajaan Perak akan dipertahankan hingga akhir penggal

Perodua AXIA 2023 terima 20,100 tempahan

Surat Azalina tidak dibincang Jemaah Menteri

Isu Kenaikan Harga Perlu Diperhalusi Dari Segala Dimensi – Pakar

Mengulas lanjut, Presiden Pertubuhan Gerakan Martabat Pejuang Negara Malaysia (GMPN), Mejar (Bersara) Razali Zakaria berkata, pihak kerajaan perlu menaik taraf sistem perolehan data peribadi selaras dengan peredaran zaman.

Jadi kalau pengundi pun boleh berdaftar secara automatic, veteran boleh la. Takde isunya pendaftaran ni. Orang mengundi anak muda umur 18 dah automatik dah boleh mengundi. Jhev tu automatik lah.

Tambah Abdul Rani, menurut aduan yang didapati sebelum ini, cawangan JHEV di setiap negeri mempunyai kekurangan di mana ramai veteran menghadapi kesusahan untuk mendaftar secara fizikal.

Justeru, pentadbiran JHEV perlu diselaraskan dari segi perolehan data peribadi para pesara melalui kerjasama dengan JRP.

Semalam, Menteri Pertahanan, Datuk Seri Mohamad Hassan berkata, pihaknya berdepan kesukaran untuk mengesan veteran ATM di Sabah dan Sarawak kerana tidak mendaftar dengan persatuan veteran ATM bagi membolehkan mereka mendapat skim BSH.


`Jom Ziarah Gereja’: anjuran NGO di bawah KBS, sasar belia Muslim

0

BANGI, Selasa –
Program Projek Artikel 11: ‘Jom Ziarah Gereja’ anjuran sebuah pertubuhan badan bukan kerajaan (NGO), Impact Malaysia yang mengajak belia bukan beragama Kristian untuk menyertainya menerima kecaman dan kemarahan orang ramai.

Tindakan NGO bernaung di bawah agensi pembangunan yang dikawal selia Kementerian Belia dan Sukan (KBS) pimpinan Menterinya, Hannah Yeoh itu disifatkan sebagai usaha mempromosi agama lain dalam kalangan umat Islam.

Perkara itu juga mendapat perhatian Ahli Majlis Ulama UMNO, Datuk Dr Mohd Khairuddin at-Takiri Aman Razali yang menyifatkan ia tidak sesuai dilaksanakan selain bercanggah dengan enakmen kesalahan jenayah Selangor.

“Namun, ia tidak sesuai dilaksanakan dalam bentuk menjemput anak muslim ke gereja kerana ia boleh mendedahkan orang Islam kepada usaha dakyah ajaran kristian kepada orang Islam yang termasuk dalam Perkara 11 (1) Perlembagaan,” katanya
menerusi satu hantaran yang dimuat naik di Facebook rasminya semalam.

Artikel berkaitan

Muhyiddin fail pembelaan berkaitan saman fitnah Anwar

Fadzli Hassan, Nassuruddin Daud calon MB, Timbalan?

PRU-15 Boleh Disegerakan Jika Kes Aktif Kekal Menurun – Pakar

Malaysia lebih berisiko dilanda tsunami berbanding gempa bumi

KPKM akan teliti masalah lambakan sayuran di Tanah Tinggi Lojing

Dalam pada itu, Pengerusi Penaja Muafakat Nasional (MN) Negeri Sembilan, Badrul Hisham Shaharin turut menyuarakan ketidakpuasan hatinya dengan membidas sikap membisu menteri serta wakil rakyat beragama Islam yang menyokong kerajaan Pakatan Harapan – Barisan Nasional (PH-BN) berhubung program berkenaan.

Menerusi hantaran di Facebooknya semalam, beliau yang lebih dikenali sebagai Che’Gu Bard berkata, sebarang usaha untuk mempromosi agama lain dalam kalangan umat Islam merupakan satu jenayah.

Sementara itu, Che’Gu Bard
turut mengingatkan berhubung Perkara 11 Perlembagaan Malaysia yang menyatakan dengan jelas bahawa Islam adalah agama Persekutuan.

Sebelum ini, tular di media sosial memaparkan satu hantaran badan bukan kerajaan (NGO), Impact Malaysia yang bernaung di bawah agensi pembangunan yang dikawal selia Kementerian Belia dan Sukan (KBS) sedang mencari belia bukan beragama Kristian untuk dibawa ke gereja.

Bagaimanapun, menurut Menteri Belia dan Sukan, Hannah Yeoh satu laporan polis dibuat ke atas Che’Gu Bard kerana telah mencetuskan dakwaan itu sekali gus memfitnah Kementerian Belia dan Sukan (KBS).

Laporan polis itu juga dibuat oleh Setiausaha Politik KBS, Yap Yee Vonne di Ibu Pejabat Polis Daerah Sentul pada jam 6 petang semalam.


`Jom Ziarah Gereja’ : Ketua Pemuda UMNO tidak teragak-agak halang program

0

BANGI, Selasa –  Ketua Pergerakan Pemuda UMNO Malaysia, Dr Muhamad Akmal Salleh menegaskan beliau tidak akan teragak-agak untuk turun dan menghalang program “Jom Ziarah Gereja” yang dianjurkan oleh sebuah NGO di bawah Kementerian Belia Dan Sukan (KBS).

Katanya agama rasmi Malaysia adalah agama Islam, maka sudah ada peruntukan untuk  memelihara kesucian agama islam dan kepercayaan penganutnya.

Beliau dalam satu hantaran di Facebook beliau berkata pada masa kebebasan penganut agama lain dijamin dalam Perlembagaan Persekutuan, tapi kebebasan itu ada hadnya.

Hantaran Facebook Dr Muhammad Akmal Salleh menolak usaha mempromosi agama lain kepada Muslim.

Jelas Akmal, selaras dengan Artikel 11 Fasal 4 Perlembagaan Persekutuan, ia membenarkan negeri-negeri mengawal atau menyekat pengembangan apa-apa doktrin atau kepercayaan agama dalam kalangan orang yang menganuti agama Islam.

Seksyen-seksyen kesalahan jenayah dalam Enakmen Ugama Bukan Islam (Kawalan Pengembangan Di Kalangan Orang Islam) 1988 Selangor adalah terjemahan prinsip di atas dalam Negeri Selangor.

“Dalam erti kata lain adalah menjadi kesalahan jika orang bukan Islam menyebarkan fahaman kepercayaan orang bukan Islam kepada orang Islam.”

Atas sebab ini, beliau mendesak agensi berkaitan agama Islam dalam Negeri Selangor untuk segera mengambil tindakan sewajarnya dengan kuasa yang diberikan dalam undang-undang untuk menghalang program ini diteruskan jika pihak penganjur berdegil dalam perkara ini.

“Jika desakan ini tidak diendahkan, maka kami bukan sahaja tidak teragak-agak untuk turun dan menghalang sendiri program ini dijalankan malah kami akan mengambil tindakan menyaman pihak penganjur dan pihak agensi berkaitan Kerajaan kerana cuai dalam melaksanakan tanggungjawabnya.”

Beliau mengulangi desakannya dengan memohon tindakan segera diambil.

Baru-baru ini, tular di media sosial menunjukkan sebuah pertubuhan bukan kerajaan,
Impact Malaysia
 menganjurkan program Projek Artikel 11: ‘Ziarah Gereja’ dengan mengajak belia bukan Kristian untuk menyertainya.

Program NGO yang bernaung di bawah agensi pembangunan di bawah kawal selia Kementerian Belia dan Sukan (KBS) itu menjemput belia khususnya bukan Kristian untuk terlibat bersama dengan matlamat untuk memberi pendedahan tentang persamaan dan perbezaan agama menerusi aktiviti lawatan dan kesukarelawan.


Kehadiran orang ketiga antara punca kes cerai meningkat di Kedah

0

BANGI, Selasa -Kehadiran orang ketiga dalam hubungan antara punca peningkatan kes penceraian dalam kalangan pasangan beragama islam di Kedah tahun lalu.

Pengerusi Jawatankuasa Pembangunan Wanita, Keluarga dan Masyarakat, Datuk Halimaton Shaadiah Saad, berkata peningkatan 23 peratus itu didapati apabila sebanyak 3,245 kes cerai direkod pada tahun lalu, berbanding hanya 2,586 pada 2021.

Beliau berkata, faktor kewangan, pasangan tidak bertanggungjawab, kurang ilmu mengenai peranan suami dan isteri, tidak kuat pegangan agama juga menyumbang kepada peningkatan kes penceraian di negeri itu.

“Sebagai usaha membantu pasangan ini, kita mewujudkan Program Raikan Cinta khusus kepada pasangan yang menghadapi krisis rumah tangga bertujuan mengeratkan semula tautan kasih sayang antara suami dan isteri,” katanya.

Artikel berkaitan

Perketat SOP, pelancong China tidak disekat – Anwar Ibrahim

Ismail Sabri Umum Perkhidmatan Percuma Untuk Semua Kendalian RadpidKL Selama Sebulan

Kronologi Kejadian Babitkan Pesawat TUDM Hawk

Kestabilan politik dorong pelabur Arab Saudi ke Malaysia

Polis ambil alih siasatan jika ada unsur khianat nahas Elmina

Beliau berkata demikian ketika berucap pada sesi penggulungan Sidang Dewan Undangan Negeri (DUN) Kedah di Alor Setar, hari ini.

Halimaton yang juga Ahli Dewan Undangan Negeri (ADUN) Bukit Kayu Hitam, berkata program itu didapati dapat memberi pendedahan kepada pasangan mengenai ilmu perkahwinan, keagamaan dan tanggungjawab yang perlu dipikul pasangan.

Pada masa sama, beliau berkata Jabatan Hal Ehwal Agama Islam Kedah (JHEAIK) melalui Bahagian Undang-Undang Keluarga Islam juga menawarkan khidmat nasihat, sesi kaunseling dan motivasi untuk membantu wanita yang terkesan akibat masalah perceraian.


Kos haji dijangka meningkat sehingga RM31,000 seorang

0

Kuala Lumpur, Selasa – Lembaga Tabung Haji (TH) menjangkakan kos menunaikan haji bagi tahun 2023 akan meningkat sekitar  RM31,000 ringgit seorang.

Menteri di Jabatan Perdana Menteri (Hal Ehwal Agama), Senator Datuk Dr Mohd Na’im Mokhtar berkata, kos itu naik lebih RM2,000 berbanding tahun lalu.

Mohd Naim berkata, kenaikan kos menunaikan haji tidak dapat dikawal oleh Lembaga Tabung Haji susulan kadar tukaran mata wang Ringgit Malaysia, kadar inflasi dan percukaian di Arab Saudi.

“Projek pembesaran yang berterusan di Mekah dan Madinah yang menyebabkan banyak bangunan penginapan jemaah haji dirobohkan dan memberi tekanan kepada pasaran harga sewaan serta caj-caj yang dikenakan oleh pihak berkuasa Arab Saudi bagi pelbagai perkhidmatan yang disediakan untuk kebajikan dan keselesaan jemaah haji di Tanah Suci.” – Senator Datuk Dr Mohd Na’im Mokhta /
Menteri di Jabatan Perdana Menteri (Hal Ehwal Agama)

Menurut jawapan bertulis di Parlimen semala, projek pembesaran berterusan di Mekah dan Madinah serta caj-caj yang dikenakan pihak berkuasa Arab Saudi bagi pelbagai perkhidmatan antara faktor kenaikan kos menunaikan haji.

Artikel berkaitan

Awas penipuan ibadah korban!

Polis rakam keterangan 3 individu kes curi wang BAP RM109,000

Peguam Negara tolak representasi Rewcastle-Brown

BN boleh menang di Terengganu, Kedah – Mohamad Hasan

Usaha martabatkan bangsa tidak harus jerumuskan negara ke arah polarisasi – Agong

Mohd Na’im berkata demikian ketika menjawab pertanyaan lisan daripada Datuk Seri Ismail Sabri Yaakob (Bera-BN) berkaitan langkah serta bantuan yang disediakan oleh kerajaan bagi menampung peningkatan mendadak kos untuk mengerjakan ibadah haji dan umrah.

Sebagai rekod, kos sebenar tunai haji tahun lalu adalah RM28,632 seorang sementara jemaah haji golongan B40 mendapat Bantuan Kewangan Haji sebanyak RM17,652 seorang.

Manakala jemaah haji golongan bukan B40 mendapat bantuan kewangan haji sebanyak RM15,652 seorang.


Jahidah yang dipukul hingga koma, sah bercerai fasakh

0

BANGI, Selasa – Permohonan tuntutan fasakh oleh wanita yang berada dalam koma, Jahidah Nordin terhadap suami yang mencederakannya hingga dia terbaring kaku sejak Mei 2021 diluluskan oleh Mahkamah Rendah Syariah Seremban hari ini.

Tuntutan fasakh oleh Jahidah, 44, terhadap suaminya, Rosmaini Abd Raof, 40, difailkan dengan berwakilkan adiknya, Fauziah Nordin, 41.

Fauziah berkata, dia membuat tuntutan fasakh mewakili kakaknya pada 1 Februari lalu dan bersyukur proses itu dipermudahkan tanpa menunggu lama.

“Saya sangat bersyukur sebab sudah lama tunggu supaya ada keputusan mengenai perkahwinan kakak ini. Saya memang tidak sangka akan dapat keputusan hari ini, rasa kurang sikit beban saya.

“Saya akan bincang dengan peguam untuk langkah seterusnya kerana ia perlu dilakukan satu persatu memandangkan saya perlu menjaga kakak dan juga anaknya,” katanya ketika ditemui di luar mahkamah, hari ini.

Fauziah berkata, dia kini lega dan dan dapat memberi fokus terhadap kes jenayah membabitkan Rosmaini dengan kakaknya yang kini masih lagi dalam perbicaraan di mahkamah.

“Saya gembira dan tidak sabar untuk memaklumkan keputusan ini kepada keluarga. Untuk proses seterusnya (hak penjagaan dan tuntutan nafkah) saya akan bincang dengan peguam,” katanya.

Artikel berkaitan

Kerja penyelenggaraan punca Lebuhraya Karak sesak

Di Mana Agensi Kerajaan Di Saat Rakyat Kesusahan?

Bela Vernakular, Kenyataan Pemuda MIC Mengeruhkan Keadaan

Kluster Pulau Gadong: Kes Positif Meningkat Kepada 137

Mayat nelayan ditemukan dalam perut buaya

Fauziah berkata, dia berharap lelaki yang mencederakan kakaknya itu menerima hukuman setimpal memandangkan tindakan itu menyebabkan kehidupan kakaknya sekeluarga berubah.

Terdahulu, di dalam mahkamah, Peguam Mohd Amirul Adam Ahmad dari Jabatan Bantuan Guaman Negeri Sembilan yang mewakili Fauziah, menyerahkan kenyataan bertulis kepada Hakim, Hamizan Mohd Nor.

Kenyataan sebanyak tujuh muka surat itu mengandungi 31 soalan dan jawapan sebelum Hamizan bertanyakan beberapa soalan pengesahan terhadap Fauziah ketika prosiding.

Ketika prosiding juga, hakim bertanya kepada Fauziah mengenai nafkah kepada kakaknya, sebelum Fauziah memaklumkan lelaki berkenaan tidak pernah melawat atau menghubungi Jahidah, selain tidak memberikan nafkah.

Sementara itu, Mohd Amirul berkata, hakim membuat keputusan hari ini selepas mahkamah berpuas hati dengan keterangan secara bertulis oleh pihak penjaga ad litem serta berdasarkan dokumen yang dikemukakan.

“Tuntutan fasakh kita mula buat pada 1 Februari lalu. Sepatutnya permohonan perlu dibuat Jahidah sendiri, tetapi berikutan keadaan dirinya, jadi kita perlu buat permohonan penjagaan ad litem di Mahkamah Tinggi Syariah dan permohonan pengurusan harta di Mahkamah Tinggi Malaya terlebih dahulu pada Januari lalu.

“Mahkamah berpuas hati dengan kedua-dua keputusan dua mahkamah tinggi itu dan pada hari ini memutuskan bahawa pernikahan Jahidah dengan Rosmaini difasakhkan bermula hari ini,” katanya.

Mengulas mengenai defendan atau wakilnya yang tidak hadir hari ini, Mohd Amirul berkata, sebelum ini pihaknya cuba menyerahkan saman secara kendiri di alamat terakhir Rosmaini di Johor,

“Tetapi apabila kami meminta bantuan Jabatan Bantuan Guaman Johor untuk serahkan saman (notis kehadiran), laporan yang kami terima tiada penghuni di rumah berkenaan.

“Jadi pilihan ada untuk memanggil pihak defendan hadir juga ke mahkamah adalah melalui saman ganti iaitu saman tampalan di alamat terakhir atau saman melalui iklan. Kami buat melalui iklan di akhbar Berita Harian pada 24 Februari lalu,” katanya.

Pada Mei 2021 media melaporkan seorang wanita hamil parah dipercayai dipukul oleh suaminya dalam kejadian pada 4 Mei.

Wanita itu yang juga seorang kakitangan awam sebuah jabatan kerajaan dilaporkan berada di Hospital Tuanku Ja’afar (HTJ) Seremban selepas menerima rawatan awal di Unit Rawatan Rapi (ICU) Hospital Sultanah Aminah (HSA) Johor Bahru.

Mangsa cedera parah pada kepala dan tengkorak akibat pendarahan selain rahang, tulang belakang serta rusuk retak disyaki dipukul suaminya.


Jawatankuasa Fatwa Selangor isytihar SIS Forum sesat,  kekal

0

BANGI, Selasa – Mahkamah Rayuan Putrajaya menolak rayuan rayuan Sisters In Islam Forum (Malaysia) (SIS Forum) untuk membatalkan fatwa yang mengisytiharkan organisasi itu sebagai sesat dan menyeleweng daripada ajaran sebenar Islam.

Keputusan 2-1 itu dibacakan pada prosiding yang diketuai Hakim Mahkamah Rayuan, Datuk Has Zanah Mehat dan dijalankan secara dalam talian.

Turut bersidang ialah Hakim-Hakim Mahkamah Rayuan, Datuk Che Mohd. Ruzima Ghazali dan Datuk M Gunalan.  Hakim Gunalan menentang terhadap keputusan majoriti tersebut.

Bagaimanapun, panel terbabit membenarkan permohonan peguam, Datuk Malik Imtiaz untuk menangguhkan sementara perlaksanaan fatwa tersebut sehingga rayuan di Mahkamah Persekutuan selesai.

Turut serta dalam prosiding terbabit ialah peguam Datuk Zainul Rijal Abu Bakar yang mewakili Jawatankuasa Fatwa Negeri Selangor; Yusfarizal Yussoff bagi pihak Majlis Agama Islam Selangor (MAIS) dan Penasihat Undang-Undang Negeri Selangor Datuk Salim Soib @ Hamid mewakili kerajaan negeri Selangor.

Terdahulu ketika membaca penghakiman majoriti, Hakim Che Mohd. Ruzima menyatakan, rayuan SIS Forum tidak mempunyai sebarang merit.

Artikel berkaitan

Isu kalimah Allah bakal jadi polemik – Al-Sultan Abdullah

Naratif dibawa Anwar didakwa gagal tarik sokongan Melayu

Undang-Undang Curang Perlu Dilaksanakan

Mahkamah Tolak Permohonan Rosmah

Seramai 39 cedera akibat mercun di Kelantan sejak 25 Mac

Selain itu, keputusan majoriti itu juga mendapati tiada sebarang kekhilafan yang dibuat oleh Mahkamah Tinggi sebelum ini yang membolehkan Mahkamah Rayuan campur tangan.

Pada 27 Ogos 2020, Mahkamah Tinggi Kuala Lumpur menolak permohonan semakan kehakiman SIS untuk mencabar keputusan Jawatankuasa Fatwa Selangor yang mengisytiharkan pertubuhan itu sebagai sesat dan menyeleweng daripada ajaran Islam yang sebenar.

Hakim Mahkamah Tinggi ketika itu Datuk Nordin Hassan (kini Hakim Mahkamah Rayuan) memutuskan bahawa mahkamah sivil tidak mempunyai bidang kuasa berkaitan hukum syarak dalam Undang-Undang Syariah.

Selain itu, Hakim itu juga menyatakan isu fatwa mempunyai kaitan dengan Undang-Undang Syariah dan terletak di bawah bidang kuasa eksklusif Mahkamah Syariah.

Sementara itu, ketika membaca penghakiman menentangnya, Hakim Gunalan menyatakan Hakim Mahkamah Tinggi telah terkhilaf apabila gagal memberikan pertimbangan kehakiman (judicially appreciate) bahawa responden pertama (Jawatankuasa Fatwa) telah bertindak melangkaui bidang kuasanya.

Panel terbabit tidak membuat arahan mengenai kos.

Pada 31 Oktober 2014, SIS Forum, pengasasnya, Zainah Mahfoozah Anwar, dan bekas menteri di Jabatan Perdana Menteri, Datuk Zaid Ibrahim memfailkan permohonan untuk mencabar keputusan Jawatankuasa Fatwa Selangor yang mengisytiharkan pertubuhan itu sebagai menyeleweng daripada ajaran Islam dan menamakan Jawatankuasa Fatwa Selangor, MAIS dan Kerajaan Selangor sebagai responden.

Mereka memohon perintah certiorari untuk mengetepikan keputusan Jawatankuasa Fatwa Selangor dan MAIS yang menyatakan bahawa pertubuhan itu dan mana-mana individu serta kumpulan yang menerima pakai ideologi liberalisme dan pluralisme sebagai menyeleweng daripada ajaran Islam.

Mereka juga memohon mendapatkan perisytiharan bahawa keputusan Jawatankuasa Fatwa Selangor dan MAIS yang membuat arahan melalui fatwa itu dengan mengarahkan Suruhanjaya Multimedia dan Komunikasi supaya menyekat laman sesawang sosial yang melanggar ajaran Islam sebagai bercanggah dengan Seksyen 3 (3) Akta Komunikasi dan Multimedia 1998.

Selain itu, mereka turut memohon deklarasi bahawa SIS yang diperbadankan di bawah Akta Syarikat 1965 sebagai ‘company limited by guarantee’ tidak tertakluk kepada keputusan Jawatankuasa Fatwa Selangor dan MAIS. – UTUSAN


Menteri Agama arah JAWI siasat perarakan LGBTQ

0

BANGI, Selasa –
Menteri di Jabatan Perdana Menteri (Hal Ehwal Agama), Datuk Dr Mohd Na’im Mokhtar telah mengarahkan siasatan segera ke atas satu perarakan LGBTQ yang diadakan di hadapan Kompleks Sogo dan Dataran Merdeka pada 12 Mac lalu.

Beliau berkata di sidang media mengenai mahkamah syariah wajar menyatukan usaha bersama dalam menegakkan keadilan buat golongan bawahan yang teraniaya

Beliau turut memaklumkan, Polis Diraja Malaysia (PDRM) akan menjalinkan kerjasama bersama pihak Jabatan Agama Islam Wilayah Persekutuan (JAWI) untuk melakukan siasatan berhubung isu berkenaan.

Menurut kenyataan yang dikeluarkan di laman Facebook rasmi beliau, pihaknya tidak akan berkompromi terhadap mana-mana perbuatan yang dilihat bertentangan dengan ajaran Islam dan undang-undang perlembagaan di negara ini.

Artikel berkaitan

Semua peguam tarik diri, Siti Bainun menangis

Gempa Turkiye & Syria : White Helmets umum misi menyelamat mangsa terselamat berakhir

Puad dakwa Muhyiddin sedia kerjasama dengan Tun M sebab wang

Fadzli Hassan, Nassuruddin Daud calon MB, Timbalan?

Suhu politik Sabah reda, BN Sabah sokong tubuh Kerajaan Perpaduan

Beliau memaklumkan perkara itu setelah kementeriannya dihujani pelbagai  laporan dan maklum balas  berhubung isu berkenaan daripada orang ramai.

Kesemua perbuatan yang melanggar Perlembagaan Perkara 11 tidak akan diterima di negara ini.

Sehubungan itu, beliau menyarankan agar semua pihak untuk akur dan  menghormati kedudukan Agama Islam selaras dengan Perlembagaan Persekutuan.

Jabatan Perdana Menteri (Hal Ehwal Agama) ingin menasihatkan semua pihak agar akur dan menghormati kedudukan islam seperti yang termaktub dalam Perlembagaan Persekutuan”

Tambah beliau, segala usaha yang dilihat mempromosikan serta menormalisasikan gaya hidup songsang yang bercanggah dengan nilai Islam serta fitrah insan adalah satu tindakan yang tidak boleh diterima sama sekali.

Bagaimanapun, beliau enggan mengulas dan menepis pertanyaan pemberita ketika diajukan soalan mengenai perarakan LGBTQ tersebut.

Menteri di Jabatan Perdana Menteri (Hal Ehwal Agama) Dato’ Dr Haji Mohd Na’im hadir di Majlis Pelancaran Konsultasi Guaman Syarie Percuma Sempena Bulan Ramadhan di Mahkamah Syariah Kuala Lumpur hari ini

Beliau berkata demikian, setelah merasmikan Majlis Pelancaran Konsultasi Guaman Syarie Percuma Sempena Bulan Ramadhan di Mahkamah Syariah Kuala Lumpur hari ini.

Terdahulu, pihak polis telah mengesan seramai 150 orang yang terlibat dalam perhimpunan dipercayai ada kaitan dengan perhimpunan dan perarakan lesbian, gay, biseksual dan transgender (LGBTQ) atau perarakan kumpulan seks songsang yang dikatakan berlaku di hadapan Kompleks Sogo ke Dataran Merdeka pada Ahad lalu.


Mungkin ada rakyat Malaysia jadi tali barut – Azalina

0

BANGI, Selasa – Kerajaan menjangkakan kemungkinan wujud ‘tali barut’ dalam kalangan rakyat negara ini dan siasatan akan dijalankan dalam kes tuntutan kumpulan yang mendakwa waris Kesultanan Sulu bagi mendapatkan pampasan ke atas Sabah.

Menteri di Jabatan Perdana Menteri (Parlimen dan Reformasi Institusi), Datuk Seri Azalina Othman Said berkata, beliau tidak menolak kemungkinan orang dalam menjadi dalang tuntutan kumpulan Sulu itu berdasarkan tuntutan tanpa henti mereka atas syarikat berkaitan kerajaan Malaysia di luar negara.

Sekarang ini, kita hendak siasat sebenarnya (siapa) yang terbabit, mungkin ada ‘inside game’… kebocoran (maklumat) atau tindakan yang memberi kekuatan yang agak begitu pelik kepada kumpulan berkenaan. Saya sedang siasat dan perkara ini sememangnya dalam proses siasatan kita, yang mana kita hendak tahu apa sebenarnya menjadi punca tuntutan mereka ini.

Menurut Azalina, pihaknya sedang giat menjalankan siasatan berhubung kemungkinan terdapat kebocoran maklumat terhadap Kumpulan Sulu serta mencari punca sebenar terhadap tuntutan mereka.

Beliau bagaimanapun berkata, kerajaan tidak boleh mendedahkan strategi dalam menangani tuntutan Kumpulan Sulu, namun memerhati dengan teliti percanggahan input dan maklumat dalam mengendalikan isu tuntutan kumpulan itu.

Artikel berkaitan

Ceroboh Menara 118, YouTuber ditahan polis Mei tahun lalu

Dapatan kajian semakan Akta Pengemis selesai September ini

Pas Pahang bimbang DAP sokong pengusaha haram Musang King

Tetapkan Tarikh Operasi Semula, Elak Masalah Lain Timbul – PAPUH

Peruntukan bantuan sekolah persendirian Cina terus meningkat

Beliau memberi amaran, sesiapa saja warga tempatan yang terlibat membantu kumpulan itu tidak akan terlepas dan kemungkinan boleh didakwa kerana menderhaka kepada Yang di-Pertuan Agong.

Katanya, tindakan seumpama itu boleh dikategorikan sebagai pengkhianatan kepada negara, yang mana hukuman jika sabit kesalahan adalah gantung sampai mati.

Sebelum ini, Malaysia memutuskan mengambil beberapa tindakan perundangan melalui proses mahkamah di Perancis bagi terus mempertahankan kedudukan dan pendirian negara dalam mencabar tuntutan kumpulan Sulu.


Pejuanita gesa kerajaan bendung budaya songsang

0

BANGI, Selasa –
Kerajaan perlu mengambil tindakan tegas untuk membendung penyebaran gaya hidup songsang lesbian, gay, biseksual transgender dan pelik (LGBTQ) yang diperjuangkan beberapa kumpulan hak asasi manusia di negara ini.

Ketua Pejuanita Parti Pejuang Tanah Air (Pejuanita), Datin Che Asmah Ibrahim menggesa supaya tindakan itu dilaksanakan selepas para penyokong gaya hidup songsang membuat perarakan sempena Hari Wanita Antarabangsa pada Ahad lalu.

Jelasnya, tindakan keterlaluan itu juga mencemarkan syiar agama Islam sebagai agama Persekutuan dan nilai sejagat sosio budaya masyarakat di negara ini.

“Perkara itu juga telah menimbulkan keresahan di kalangan penganut agama lain dari pelbagai kaum di negara ini kerana gaya hidup songsang LGBTQ ini ditolak oleh semua ajaran agama utama di dunia,” katanya.

Artikel berkaitan

Agong titah projek pembangunan di Cameron Highlands dikaji semula

Wang tidak dituntut berjumlah RM11 bilion

Bersatu Kenal Pasti Siapa Pengganti Muhyiddin

Ada fail pemimpin kerajaan cuma retorik Hamzah – Rafizi

Malaysia mohon Arab Saudi tambah kuota haji kepada 31,950 jemaah

Beliau berkata demikian menerusi satu kenyataan yang dimuat naik di akaun Facebooknya hari ini yang turut memaklumkan perjuangan hak wanita di negara ini seharusnya tidak dilihat dalam kerangka perjuangan hak asasi semata-mata.

Tambah Che Asmah, perkara ini perlu mengambil kira batasan yang ditetapkan oleh agama dan latar belakang budaya masyarakat negara ini.

Pada 12 Mac lalu, perhimpunan dan perarakan yang melibatkan kira-kira 150 orang orang terdiri daripada aktivis hak asasi badan bukan kerajaan (NGO), mahasiswa dan ahli-ahli parti politik  yang diadakan di Kompleks Sogo dan Dataran Merdeka di ibu negara.

Perhimpunan yang digelar sebagai Women’s March itu menyaksikan para peserta mengambil bahagian untuk berarak sepanjang 1 kilometer dengan memegang plakad “End Child Marriage”,”Child Marriage Is Child Abuse” dan “Saying MasyaAllah Does Not Make Your Harrasment Halal” selain turut mengibarkan bendera pelangi.

Bagaimanapun, Ketua Polis Daerah Dang Wangi, Asisten Komisioner Noor Dellhan Yahaya berkata, pihaknya telah membuka kertas siasatan melibatkan perhimpunan dan perarakan yang diadakan.

Beliau berkata, polis juga sedang mengenal pasti semua peserta himpunan dan akan dipanggil ke Ibu Pejabat Polis Daerah (IPD) Dang Wangi untuk memberikan keterangan.


PPIM bidas MADPET desak menteri KDN letak jawatan

0

Kuala Lumpur, Selasa – Persatuan Pengguna Islam Malaysia (PPIM) membidas desakan Kumpulan hak asasi Rakyat Malaysia Menentang Hukuman Mati dan Penyeksaan (Madpet) untuk mengesa Menteri Dalam Negeri, Datuk Seri Saifuddin Nasution Ismail meletakkan jawatan.

Ketua PPIM, Nadzim Johan berkata, Akta Kesalahan Keselamatan (Langkah-langkah Khas) atau Sosma adalah sah di sisi undang-undang negara.

“Kita adalah rakyat Malaysia dan wajib patuh kepada undang-undang negara dan mempertahankan kedaulatan negara, jika kita tidak menegakkan undang-undang negara apa lagi yang kita ada,”

Menurut kenyataan, PPIM menyifatkan Saifuddin tidak perlu tunduk kepada desakan kumpulan yang mementingkan agenda songsang dan mengenepikan undang-undang negara.

Desakan itu dibuat susulan Saifuddin berpendapat, akta berkenaan masih diperlukan walaupun Pakatan Harapan menjanjikan pemansuhan akta itu jika menjadi kerajaan.

Artikel berkaitan

82.8 Peratus Remaja Lengkap Divaksinasi

Jumlah mangsa banjir Johor meningkat hampir 40,000

Belanjawan 2023: Had sebut harga bagi pembaikan klinik, sekolah daif dinaikkan

BERJASA anjur Iftar Muhibbah rai parti-parti politik tanah air, NGO

Noh Omar dijangka umum hala tuju politik esok

Madpet turut menyifatkan Saifuddin tidak menghormati hak asasi manusia dan perlu digugurkan daripada jawatan yang disandang.

“Tidak ada salahnya beliau menyatakan Akta Sosma masih diperlukan dalam negara, hanya pengkhianat dan mereka yang menderhaka kepada Sultan dan pemerintah negara ini sahaja yang menentang undang-undang sedia ada,” katanya.

Tambah kenyataan itu, Nadzim turut mencadangkan sebarang reformasi berkaitan undang-undang negara perlu melalui proses yang betul bukan dengan desakan supaya menteri meletak jawatan.


`Jom Ziarah Gereja’ : Program bukan untuk belia Muslim – Hannah Yeoh

0

BANGI, Selasa –
Menteri Belia dan Sukan, Hannah Yeoh tampil menjelaskan, program Jom Ziarah menerusi Impact Malaysia tidak akan melibatkan sebarang penyertaan daripada belia Muslim dan tidak akan ada golongan itu yang memasuki gereja.

Ahli Parlimen Segambut menyarankan pihak yang mula mencetuskan khabar angin mengenai hal itu wajar membuat penyelidikan terlebih dahulu

Beliau yang juga Ahli Parlimen Segambut memaklumkan, program berkenaan bukanlah mahu menyamaratakan kedudukan mana-mana agama serta menggambarkan bahawa semua agama itu mempunyai taraf yang sama.

Dalam pada itu, beliau turut memberitahu, program ziarah itu bukan satu perkara yang baharu kerana sebelum ini Kementerian Perpaduan Negara juga pernah membentuk program tersebut bagi mempromosikan elemen keharmonian dalam kalangan penganut agama lain.

Artikel berkaitan

`Jom Ziarah Gereja’ : Ketua Pemuda UMNO tidak teragak-agak halang program

Pemimpin Bersatu Sabah keluar parti, kekal di bawah GRS

Muhyiddin fail pembelaan berkaitan saman fitnah Anwar

Saifuddin dedah belum terima sebarang notis daripada Sanusi

UPNP serbu kawasan penerokan tanah haram, rampas jengkaut di Raub

Sebelum ini, tular di media sosial memaparkan satu hantaran badan bukan kerajaan (NGO), Impact Malaysia yang bernaung di bawah agensi pembangunan yang dikawal selia Kementerian Belia dan Sukan (KBS) sedang mencari belia bukan beragama Kristian untuk dibawa ke gereja.


Rayuan SIS cabar fatwa MAIS sekali lagi ditolak

0

BANGI, Selasa –
Mahkamah Rayuan di Putrajaya hari ini menolak rayuan permohonan kumpulan hak wanita, Sisters In Islam (SIS) Forum (Malaysia) untuk mencabar keputusan Jawatankuasa Fatwa Selangor dan Majlis Agama Islam Selangor (MAIS) yang dikenakan ke atas mereka sejak sembilan tahun lalu.

Tiga panel hakim yang dipengerusikan oleh Datuk Has Zanah Mehat, Datuk Che Mohd Ruzima Ghazali serta Datuk Gunalan Muniandy mencapai keputusan yang berbelah bahagi 2-1.

Keputusan itu dicapai susulan Datuk Has Zanah Mat dan Datuk Che Mohd Ruzima Ghazali berpandangan kumpulan hak wanita tersebut tidak mempunyai merit sementara seorang lagi panel hakim, Datuk Gunalan Muniandy tidak bersetuju.

Pada 31 Oktober 2014, SIS Forum (Malaysia) memfailkan permohonan untuk mencabar keputusan Jawatankuasa Fatwa Selangor dan Majlis Agama Islam Selangor (MAIS) yang mengisytiharkan pertubuhan itu sebagai menyeleweng daripada ajaran agama Islam selain menamakan Jawatankuasa Fatwa Selangor, MAIS dan kerajaan Selangor sebagai responden.

Artikel berkaitan

Zaki Yamani mohon maaf kepada Abdul Hadi gara-gara ciapan biadab

Jumlah Mangsa Banjir Di Empat Negeri Kekal

Rumah Terbuka : Anwar salah jika guna wang kerajaan, guna dana parti

4 Kes Baharu XBB Dicatatkan Di Malaysia

Bekalan air Melaka bertahan hingga Ogos

Mereka memohon perintah certiorari untuk mengetepikan keputusan Jawatankuasa Fatwa Selangor dan MAIS yang menyatakan pertubuhan itu dan mana-mana individu serta kumpulan yang menerima pakai ideologi liberalisme serta pluralisme sebagai menyeleweng daripada ajaran Islam.

Dalam pada itu, Jawatankuasa Fatwa Selangor dan MAIS yang membuat arahan melalui fatwa itu mengarahkan Suruhanjaya Komunikasi dan Multimedia Malaysia (SKMM) supaya menyekat laman web sosial mereka yang melanggar ajaran Islam .

Sehubungan itu, mereka juga memohon mendapatkan perisytiharan bahawa keputusan Jawatankuasa Fatwa Selangor dan MAIS yang membuat arahan melalui fatwa itu sebagai bercanggah den gan Seksyen 3 (3) Akta Komunikasi dan Multimedia 1998.

Mereka turut memohon deklarasi bahawa SIS yang diperbadankan di bawah Akta Syarikat 1965 sebagai Syarikat Berhad Menurut Jaminan tidak tertakluk kepada keputusan Jawatankuasa Fatwa Selangor dan MAIS.


Tuntutan veteran ATM belum diambil tindakan

0

BANGI, Selasa – Tuntutan veteran Angkatan Tentera Malaysia (ATM) untuk menyelaraskan pencen pesara yang sudah lama bersara dengan yang baru masih belum menerima apa-apa tindakan daripada pihak kerajaan.

Presiden Martabat Jalinan Muhibbah Malaysia (MJMM), Abdul Rani Kulup Abdullah berkata, pihaknya telah menghantar memorandum kepada kerajaan sejak setahun yang lalu namun masih tiada tindakan diambil.

“Lebih setahun kami menghantar memorandum kepada seluruh ahli-ahli parlimen untuk menuntut persamaan atau penyelarasan pencen serta tujuh lagi tuntutan.

“Namun, masih belum terima maklum balas daripada pihak-pihak yang berkaitan terutamanya daripada Kementerian Pertahanan,” katanya.

Artikel berkaitan

Saya tiada kuasa – Sanusi

AS tuntut TikTok jual kepentingan

Saifuddin beri amaran, jangan cetuskan elemen ‘memanaskan’ keadaan

Keputusan Tawaran Ke Tingkatan Enam Tahun 2022 Diumum 7 Julai

Kastam rampas barangan seludup bernilai lebih RM600,000

Beliau berkata demikian pada sidang media bersama wakil-wakil veteran ATM daripada Pertubuhan Suara Patriotik Rakyat Malaysia (PSPRM) dalam usaha menggesa pihak kerajaan untuk mengambil tindakan terhadap tuntutan mereka atau selesaikannya di mahkamah.

Katanya, maklumat yang ingin disampaikan kepada Menteri Pertahanan mungkin berlainan daripada isi kandungan yang sepatutnya dan disebabkan itu, mereka menuntut untuk berjumpa sendiri dengan Menteri Pertahanan.

Tambah Abdul Rani, pencen veteran kali terakhir diselaraskan adalah pada tahun 2013 berbanding mereka yang kini dalam perkhidmatan dinaikkan mencecah 50 peratus hingga mewujudkan jurang agak besar antara orang yang bersara selepas tahun 2013.

Sementara itu, dalam sidang parlimen semalam, Menteri Pertahanan, Datuk Seri Mohamad Hassan yang memberi kenyataan berhubung dengan penyelarasan pencen berkata, kementerian itu sedang mencari satu formula yang terbaik .

Katanya, beberapa opsyen diterokai supaya dapat mengimbangi antara bebanan kewangan dan kebajikan pesara tentera.


Ahli Parlimen, ADUN sepatutnya dilarang pegang jawatan dalam GLC

0

BANGI, Rabu – Lantikan beberapa pemimpin politik dalam syarikat berkaitan kerajaan (GLC) dan agensi kerajaan dikritik beberapa pihak yang menyifatkan langkah itu tidak selari dengan keputusan kerajaan sebelum ini.

Gabungan Pilihan Raya Bersih dan Adil (BERSIH) membidas lantikan politik itu bercanggah dengan pendirian kerajaan dan keputusan Kabinet yang sebelum ini menamatkan lantikan politik secara serta merta.

Pengerusi BERSIH, Thomas Fann menyifatkan, pelantikan politik bercanggah pendirian kerajaan sebelum ini dan merugikan pengundi jika ia membabitkan wakil rakyat pada masa ini.

“Masa dan perhatian mereka akan dibahagikan antara melaksanakan tugas parlimen dan korporat mereka. Ahli Parlimen dan ADUN sepatutnya dilarang daripada memegang jawatan dalam GLC.

Artikel berkaitan

Kes Positif Global Lebih 306 Juta

Polis Tahan Ibu Saudara Kanak-Kanak Maut

Pendakwa Raya Fail Afidavit Bukti Baharu Tiada Kaitan Elemen Kes Jenayah Rasuah Najib

Kerajaan tidak cadang turunkan harga siling petrol, diesel

Tiga Jawatan TPM Bakal Dimasukkan Dalam Manifesto BN Sabah – Zahid

“GLC adalah penjaga kekayaan dan sumber awam dan kita perlu melantik orang yang paling layak untuk menambah nilai kepada entiti korporat ini daripada menghabiskan dananya melalui gaji dan faedah yang lumayan.

“Dalam senario terburuk, dana boleh dialihkan secara rasuah untuk kepentingan peribadi,” katanya dalam satu kenyataan.

Hari ini, Timbalan Perdana Menteri, Datuk Seri Dr Ahmad Zahid Hamidi mengumumkan bekas Ahli Parlimen Machang, Datuk Ahmad Jazlan Yaakub, dilantik semula sebagai Pengerusi FELCRA.

Disember lalu, Perdana Menteri, Datuk Seri Anwar Ibrahim menangguhkan pelantikan Ahmad Jazlan sebagai Pengerusi FELCRA bagi membolehkan penyelarasan lantikan di semua badan berkanun, syarikat berkaitan kerajaan (GLC) serta agensi lain dilaksanakan.

Baru-baru ini, Ahmad Zahid turut mengesahkan pelantikan bekas Ketua Pemuda UMNO, Datuk Dr Asyraf Wajdi Dusuki sebagai Pengerusi MARA, agensi di bawah Kementerian Kemajuan Desa dan Wilayah (KKDW).

Minggu lalu, kerajaan juga mengumumkan pelantikan bekas Timbalan Menteri Pelancongan, Seni dan Budaya yang juga Ahli Parlimen Balik Pulau PKR, Bakhtiar Wan Chik sebagai pengerusi MyCreative Ventures Sdn. Bhd.

MyCreative ialah anak syarikat milik penuh Menteri Kewangan Diperbadankan dan melapor kepada Kementerian Komunikasi dan Digital.

Sementara itu, penganalisis politik dan media sosial daripada Universiti Teknologi MARA (UiTM), Prof Madya Dr. Sara Chinnasamy berkata, lantikan politik seumpama itu sudah pastinya memberikan persepsi kekeliruan kepada semua pihak.

Katanya, tindakan itu seolah mengambil jalan pilih kasih dan cakap tidak serupa bikin.

“Sebelum ini kerajaan campuran mengambil keputusan penamatan jawatan lantikan politik pengerusi dan ahli lembaga pengarah kerana lantikan politik tapi kini lantikan politik terus digunakan.

“Sekejap kata boleh dan sekejap kata tidak boleh? Kelangsungan konsistensi itu memang tiada,” katanya.

Beliau berkata, dengan itu, ketidakpercayaan rakyat semakin menebal terhadap ketelusan kerajaan dalam melaksanakan janji mereka.

“Apa pun justifikasi yang mereka berikan kepada rakyat, ia tetap sukar diterima dan perubahan keputusan juga akan dijadikan satu parameter untuk mengukur kerajaan campuran ini dari segi ketelusan penyaluran maklumat kepada rakyat,” katanya.

Dalam perkembangan yang sama, Presiden Pemerhati Rasuah Malaysia (MCW), Jais Abdul Karim berkata, MCW memandang positif pelantikan pemimpin politik dalam GLC.

Katanya, ahli politik yang mempunyai pengalaman dan kepakaran serta kelulusan profesional wajar dilantik jika tiada calon lain yang lebih berkelayakan.

“Ahli politik ini pasti mempunyai akses dan sumber penting seperti kawalan dan pengaruh politik yang diperlukan untuk menjadikan GLC berjaya.

“Selain itu, lantikan ini juga dapat memastikan bahawa keputusan-keputusan GLC selaras dengan dasar kerajaan dan objektif nasional.

“Namun, mereka mestilah diberikan latihan pengukuhan integriti dalam memastikan masalah salah guna kuasa yang sering berlaku dapat dikekang,” katanya.

Beliau juga mahu kuasa yang diberikan kepada pemimpin politik dipantau dengan teliti dengan pelbagai SOP diperkenal dan diperketatkan.

“Mereka perlu diberikan taklimat khusus berkenaan limitasi kuasa sebagai rujukan dan garis panduan pentadbiran. Nilai integriti diri mereka juga perlu diuji dan diperkasakan.

“Pelantikan terkini kerajaan ini pasti akan diteropong secara terperinci kerana mereka pernah menyatakan untuk tidak mahu lantikan politik menerajui GLC,” katanya. – BeritaHarian


BERSATU buat laporan polis terhadap Anwar, Ahmad Zahid

0

BANGI, Rabu – Ketua Penerangan BERSATU, Datuk Razali Idris membuat laporan polis terhadap Perdana Menteri, Datuk Seri Anwar Ibrahim dan Timbalan Perdana Menteri, Datuk Seri Dr Ahmad Zahid Hamidi berhubung fitnah serta dakwaan ke atas Pengerusi Perikatan Nasional (PN), Tan Sri Muhyiddin Yassin.

Razali mendakwa, Anwar dan Ahmad Zahid serta sekutu mereka cuba menghancurkan kepimpinan PN dan BERSATU bagi melumpuhkan kekuatan politik gabungan parti itu untuk menghadapi Pilihan Raya Negeri (PRN) di enam negeri akan datang.

Menurutnya, ia termasuk membekukan akaun bank BERSATU dan mendakwa serta mengheret kepimpinan parti berkenaan ke mahkamah.

“Pada 6 Disember 2022, saya telah menonton televisyen, Anwar sebagai Menteri Kewangan mendakwa kerajaan di bawah Muhyiddin telah menyeleweng RM600 bilion pakej ekonomi.

Artikel berkaitan

Akta dana politik, had tempoh jawatan PM akan dilaksana secepat mungkin

Belanjawan 2023: KKM sambut baik penetapan cukai eksais rokok elektronik, vape

Penjara 218 tahun, 75 sebatan rogol anak kandung

Maritim rampas 23 bubu naga di Perairan Tanjung Karang

Khutbah Jumaat tegaskan penggunaan kalimah Allah hanya untuk umat Islam

“Dakwaan tersebut jelas adalah fitnah dan tohmahan palsu apabila RM600 bilion diturunkan kepada RM530 bilion sehingga ke RM92.5 billion kemudiannya kepada RM4.5 bilion sehingga akhirnya kepada RM300 juta sahaja.

“Ahmad Zahid menerusi ucapan Perhimpunan Agung UMNO (PAU) pada Januari lalu menyatakan akan wujud kluster mahkamah dalam kalangan pemimpin PN dan BERSATU, meskipun siasatan penuh masih belum lengkap ketika itu.

“Ini adalah bukti jelas menunjukkan wujud konspirasi jahat ke atas Muhyiddin, PN dan BERSATU,” katanya menerusi laporan polis yang dikongsikan pada Rabu.

Razali yang juga Pengerusi Bersatu Terengganu turut mendakwa, Anwar telah menyalahgunakan kuasanya selaku Perdana Menteri dengan menekan Suruhanjaya Pencegahan Rasuah Malaysia (SPRM) memulakan siasatan ke atas kepimpinan BERSATU.

Ujar beliau, tindakan itu bertujuan memberi persepsi yang buruk kepada parti berkenaan dan cuba menampakkan fitnah serta tohmahan mempunyai asas bagi menghancurkan PN.

Justeru, laporan polis dibuat untuk menghalang perbuatan jenayah dan mengekang penyalahgunaan kuasa oleh pemimpin kerajaan yang menggunakan agensi penguat kuasa serta menyalahgunakan proses undang-undang demi kepentingan survival politik.

“Semua tindakan undang-undang yang dikenakan ke atas PN, BERSATU, Muhyiddin dan kepimpinan PN yang lain termasuk membekukan akaun BERSATU jelas menunjukkan konspirasi jahat dengan menyalahgunakan proses undang-undang dan bermotifkan pendakwaan politik.

“Tujuan sebenar Anwar, Ahmad Zahid dan pakatan mereka dalam Pakatan Harapan (PH) adalah untuk menimbulkan kebencian dan kemarahan rakyat kepada PN.

“Ia juga bertujuan menjatuhkan maruah daripada parti yang bersih kepada korupsi dan rasuah yang akan meresahkan rakyat serta menghakis kepercayaan kepada PN khususnya bagi menghadapi PRN akan datang,” ujarnya. – SinarHarian


Cetak nama Allah pada pakaian tak hormat sensitiviti agama Islam

0

BANGI, Rabu – Tular di media sosial mengenai jenama pakaian Australia yang mencetak kalimah Allah di atas baju yang diperagakan ketika Pertunjukan Fesyen Melbourne, Sabtu lalu.

Tindakan tersebut jelas dilihat tidak menghormati sensitiviti agama Islam.

Pendakwah bebas, PU Syed menyelar tindakan itu kerana kalimah Allah tidak boleh senang dicetak disebarangan tempat.

Menurutnya, kalimah Allah adalah sesuatu yang tinggi di dalam agama Islam dan tidak boleh dikompromi sekiranya terdapat penyalahgunaan.

Artikel berkaitan

Dewan Rakyat lulus Bajet Mini RM107 bilion

Wanita Berjasa Fokus Institusi Keluarga Dan Pendidikan

Tragedi Batang Kali: Siasat pengurus Father’s Organic Farm, elak kejadian sama berulang

Selangor Benarkan Solat Jemaah dirapatkan bermula 1 April

Cadang Tubuh Srikandi Muda Galak Penglibatan Wanita Muda

“Tindakan mencetak kalimah Allah pada pakaian dan yang mendedahkan aurat itu seolah-olah satu penghinaan kepada Islam itu sendiri.

“Malah, di negara kita kalau mahu membuat perhiasan ayat-ayat atau kalimah Allah itu sendiri perlu mendapatkan pengesahan daripada pihak berautoriti untuk meluluskannya,” katanya seperti dipetik Kosmo.

Jelasnya, perkara-perkara seperti itu jelas salah dan menentang apa yang boleh dan tidak boleh dilakukan dalam agama Islam.

“Perbuatan ini jelas salah, apatah lagi dibuat oleh orang bukan Islam.

“Mereka tidak boleh sesuka hati menggunakan kalimah Allah seperti itu,” ujarnya.

Dalam pada itu, PU Syed turut menasihatkan pereka fesyen tempatan yang beragam Islam untuk tidak mengeluarkan pakaian-pakaian yang secara terang-terangan menentang syariah Allah.

“Apabila pakaian yang dibuat oleh orang Islam, digayakan juga oleh orang Islam, ia secara terang-terangan telah menentang syariah Allah.

“Agama suruh menutup aurat tetapi kita mengenalkan pakaian yang menyebabkan orang mendedahkan aurat mereka. Ini semua menentang syariah,” tambahnya.

Terdahulu, ‘jumpsuit’ tanpa lengan diperbuat daripada fabrik lutsinar dengan tulisan Arab bertulis ‘Allah berjalan bersama saya’ di seluruh badannya tular di media sosial.

Susulan kontroversi itu, Festival Fesyen Melbourne dan pereka fesyen
Not A Man’s Dream
 telah mengeluarkan permohonan maaf.

“Festival ini tidak berniat untuk tidak menghormati sesiapa dan kami memohon maaf atas sebarang kesalahan yang dilakukan,” katanya.


Deepak nafi ugut Ka Siong isu bekalan telur import

0

BANGI, Rabu – Deepak Jaikishan menafikan beliau adalah individu yang didakwa mengeluarkan ugutan terhadap Ahli Parlimen Ayer Hitam, Datuk Seri Dr Wee Ka Siong berhubung isu bekalan telur import.

Deepak memaklumkan, beliau tidak pernah berhubung dengan bekas Menteri Pengangkutan itu berkait apa-apa perkara pun.

“Saya tidak pernah call (hubungi) dia (Ka Siong), nombor telefon dia pun saya tiada.

“Macam mana pula ada berhubung dengan dia, ini tidak benar,” katanya.

Artikel berkaitan

KDN warta larangan penerbitan berunsurkan LGBTQ+ jam Swatch

Kerajaan patut fokus perancangan, henti rintih perkara lepas

Tiada Persediaan Penuh Hadapi Banjir – Pakar

Felcra laksana Transformasi 3.0, kukuhkan keterjaminan makanan negara

Pasangan Hina Islam Mungkin Terima Sokongan Luar – BERJASA

Ketika ditanya, kemungkinan orang yang membuat panggilan itu menyamar dan menggunakan namanya, Deepak berkata, beliau tidak dapat memastikan perkara itu dan menyatakan ada kemungkinan Ka Siong tidak berkata benar.

Terdahulu, Ka Siong dalam Dewan Rakyat mendakwa menerima ugutan berhubung kenyataannya di Dewan Rakyat membabitkan isu bekalan telur import.

Beliau mendakwa menerima panggilan daripada individu memperkenalkan diri sebagai ‘Deepak’ dan mewakili syarikat J&E Advance Tech pagi semalam.

Ka Siong berkata, pemanggil lelaki itu mendakwa sudah berbincang dengan Pejabat Perdana Menteri (PMO) untuk beliau memperbetulkan kenyataan dan menyelesaikannya di luar mahkamah.

Menurut Deepak, beliau tidak faham mengapa dirinya kebelakangan ini sering dikatikan dengan isu bekalan telur import termasuk bukan sahaja oleh Ka Siong, malah oleh Ketua Penerangan Perikatan Nasional (PN), Datuk Seri Mohamed Azmin Ali.

“Saya tidak tahu mengapa Ka Siong berkata tentang sesuatu yang tidak benar di Parlimen, jika beliau berani dan bercakap benar, bercakaplah di luar Parlimen.

“Saya rasa pelik juga kenapa dia berkejar-kejar ke arah Yang Dipertua Dewan Rakyat untuk ambil surat imuniti (daripada tindakan saman) semalam, mungkin sebab dia bercakap perkara yang tidak benar.

“Sekiranya beliau bercakap benar, bercakaplah di luar Parlimen dan berani hadapilah sebarang tindakan undang-undang,” katanya.

Semalam, Yang Dipertua Dewan Rakyat, Datuk Johari Abdul memberi jaminan bahawa apa-apa ucapan dibuat oleh Ahli Parlimen dalam mesyuarat Majlis Parlimen terlindung di bawah Perlembagaan Persekutuan.

Jaminan itu diberi selepas Ka Siong dikatakan diancam tindakan saman daripada pengimport telur dari India susulan ucapannya dalam Dewan Rakyat penghujung Februari lalu.

Pada 28 Februari lalu, media melaporkan Ka Siong mendedahkan beliau menerima surat saman daripada pengimport telur dari India susulan kenyataannya berkaitan langkah kerajaan mengimport telur dari India. – BeritaHarian


DUN Kedah lulus RUU Anti Lompat Parti

0

BANGI, Rabu – Dewan Undangan Negeri (DUN) Kedah pada Rabu meluluskan dengan sebulat suara Rang Undang-Undang (RUU) Tubuh Kerajaan Negeri (Pindaan) 2023 berhubung larangan Ahli Dewan Undangan Negeri (ADUN) melompat parti.

Usul berkenaan dibentangkan Menteri Besar, Datuk Seri Muhammad Sanusi Md. Nor (Perikatan Nasional-Jeneri) dan disokong Datuk Dr Mohd Hayati Othman (Perikatan Nasional-Tokai).

Sebelum itu, seorang ADUN daripada blok kerajaan dan empat daripada blok pembangkang telah mengambil bahagian dalam sesi perbahasan RUU berkenaan.

Kesemua mereka adalah Ketua Pembangkang, Datuk Zamri Yusuf (Pakatan Harapan-Suka Menanti); Datuk Seri Mukhriz Mahathir (Pejuang-Jitra); Mohd Azam Abd Samat (Perikatan Nasional-Sungai Limau); Datuk Norsabrina Mohd Noor (Barisan Nasional-Bandar Baharu) dan Datuk Amiruddin Hamzah (Pejuang-Anak Bukit).

Artikel berkaitan

Rumah Terbuka dekati rakyat, bukan kempen PRN

The 1975 beraksi biadap, penganjur henti persembahan serta merta

Turunkan poster, program ziarah gereja dibatalkan – Sumber

Thai Hot Guy : PEMBELA akan lapor polis

UMNO Runding Dengan Kerajaan Bila PRU15

RUU ini akan diwartakan 1 April depan selepas mendapat perkenan daripada Sultan Kedah, Sultan Sallehuddin Sultan Badlishah.

Sebelum ini, RUU Anti Lompat Parti diluluskan secara sebulat suara dan disokong 209 Ahli Parlimen di Dewan Rakyat, 28 Julai lalu.

Ia kemudiannya diperkenan Yang di-Pertuan Agong pada 31 Ogos serta berkuat kuasa dengan rasmi pada 5 Oktober lalu.


Harga makanan di kantin sekolah tidak akan naik

0

BANGI, Rabu – Menteri Pendidikan, Fadhlina Sidek memberi jaminan tidak akan timbul isu kenaikan harga makanan di kantin sekolah.

Tegasnya, harga makanan di kantin sekolah adalah termaktub di dalam garis panduan dan perjanjian antara pengusaha, pihak sekolah dan kementerian.

“Kementerian mengambil perhatian mengenai isu kos yang dibangkitkan dan sebagainya tetapi perlu melihat kepada kepada garis panduan itu serta perbincangan dengan pihak sekolah,” katanya kepada pemberita selepas merasmikan seminar kejurulatihan sukan dan melancarkan takwim Majlis Sukan Sekolah Malaysia (MSSM) Tahun 2023 di Putrajaya hari ini.

Beliau berkata demikian menjawab kebimbangan ibu bapa kemungkinan harga makanan di kantin meningkat menjelang sesi persekolahan bermula minggu hadapan.

Artikel berkaitan

Kematian kanak-kanak perempuan, Menteri Kesihatan tunggu laporan polis

Nurul Izzah Anwar sahkan jadi Penasihat Ekonomi Perdana Menteri

Kurang 12 jam, gempa susulan landa Turkiye

JPA Sedia Pertimbang Jawatan Warden Asrama Sekolah Sepenuh Masa

Projek PSI: Hanya akan bermula selepas EMP lulus

Ditanya mengenai cadangan penyeragaman harga makanan dan minuman di kantin sekolah mengikut lokaliti, Fadhlina berkata, perkara itu akan diberi perhatian.

“Sekiranya ada keperluan untuk seragam, kita akan lihat dari semasa ke semasa,” katanya.

Sementara itu, dalam perkembangan lain Fadhlina berkata, perbelanjaan peruntukan penyelenggaraan sekolah tidak akan dikurangkan bagi Belanjawan 2023.

“Kita bagi peruntukan itu seperti biasa, tiada pengurangan kerana kita mahu pastikan sekolah itu selamat dan selesa,” katanya.

Dalam Belanjawan 2023, KPM menerima peruntukan tertinggi iaitu RM55. 2 bilion berbanding RM52. 6 bilion tahun sebelumnya.


Hormati keputusan mahkamah tolak rayuan SIS Forum

0

BANGI, Rabu –
Semua pihak perlu menghormati keputusan mahkamah yang menolak rayuan kumpulan hak wanita Sisters In Islam (SIS) Forum (Malaysia) untuk mencabar keputusan Jawatankuasa Fatwa Majlis Agama Islam Selangor dan Majlis Agama Islam Selangor (MAIS)
yang mengisytiharkan organisasi itu sesat serta menyeleweng daripada  ajaran Islam.

Pengerusi Jawatankuasa Tetap Agama Islam, Pengguna dan Industri Halal Negeri Selangor, Mohd Zawawi Ahmad Mughni berkata, beliau mengambil maklum mengenai keputusan terbaharu rayuan itu di Mahkamah Rayuan Putrajaya semalam.

Menurut beliau, peruntukan undang-undang sedia ada jelas mengutamakan keharmonian dan kesucian semua agama termasuk Islam.

“Kalau dibawa ke Mahkamah Persekutuan sekali pun, sama ada mereka (SIS Forum) menang atau kalah, tentunya ini memberikan gambaran tentang keharmonian beragama di negara kita.

Artikel berkaitan

Belanjawan 2023: Elaun guru KAFA dinaikkan RM100

Penyertaan Muda Dalam Prn Johor Meraikan Demokrasi

Meta lancarkan Threads, lawan Twitter

Dua bekas pengarah ditahan seleweng dana RM9 juta

Mufti P. Pinang kesal orang Islam sertai perarakan kuil

“Jadi, sebaiknya pengamalan agama diadakan secara harmoni dan lebih sejahtera. Saya percaya kebijaksanaan pengamal undang-undang untuk membuat keputusan di Mahkamah Persekutuan nanti,” katanya
kepada media selepas melancarkan Jualan Rahmah Sempena ‘Back to School’ Peringkat Negeri Selangor di sebuah kompleks beli belah di Seksyen 23, Shah Alam, Selangor pada Selasa.

Semalam, Mahkamah Rayuan Putrajaya menolak permohonan kumpulan hak wanita, SIS Forum untuk mencabar keputusan Jawatankuasa Fatwa Selangor dan MAIS yang dikenakan ke atas mereka sejak sembilan tahun lalu.

Tiga panel hakim yang dipengerusikan oleh Datuk Has Zanah Mehat, Datuk Che Mohd Ruzima Ghazali serta Datuk Gunalan Muniandy mencapai keputusan yang berbelah bahagi 2-1.

Keputusan itu dicapai susulan Datuk Has Zanah Mat dan Datuk Che Mohd Ruzima Ghazali berpandangan kumpulan hak wanita tersebut tidak mempunyai merit sementara seorang lagi panel hakim, Datuk Gunalan Muniandy tidak bersetuju.

Pada 31 Oktober 2014, SIS Forum memfailkan permohonan untuk mencabar keputusan Jawatankuasa Fatwa Selangor dan MAIS yang mengisytiharkan pertubuhan itu sebagai menyeleweng daripada ajaran agama Islam selain menamakan Jawatankuasa Fatwa Selangor, MAIS dan kerajaan Selangor sebagai responden.

Bagaimanapun, dalam satu kenyataan hari ini, SIS berkata, kumpulan itu “amat kecewa” dengan keputusan majoriti hakim Mahkamah Rayuan yang mengesahkan keputusan Mahkamah Tinggi pada Ogos 2019 bahawa Mahkamah Tinggi Syariah Selangor adalah forum yang sesuai untuk melakukan semakan kehakiman terhadap fatwa berkenaan.


PAS yakin gelombang Melayu kekal hingga PRN

0

BANGI, Rabu – PAS yakin gelombang pengundi Melayu serta anak muda dalam Pilihan Raya Umum ke-15 (PRU15) lalu akan kekal bersama parti itu dan Perikatan Nasional (PN) pada Pilihan Raya Negeri (PN) khususnya di Selangor.

Pesuruhjaya PAS Selangor, Datuk Dr Ahmad Yunus Hairi berkata, meskipun rakan sekutunya BERSATU berdepan pertuduhan di mahkamah, ia tidak melunturkan kepercayaan rakyat kepada gabungan itu.

“Kadangkala kita lihat perkara ini lebih kepada isu politik, apa pun pertuduhan, kita tidak meletakkan hukum dia bersalah selagi tidak dibuktikan bersalah.

“Ini tidak memberi kesan dan mematahkan semangat penyokong atau pengundi PN khususnya di Selangor.

Artikel berkaitan

Dasar UMNO, BN Jelas Sokong Ismail Sabri Sebagai PM – Tok Mat

Tiga beradik wanita ditemukan lemas ketika mandi di pantai Port Dickson

Tragedi Batang Kali : NADMA kongsi 21 nama mangsa meninggal dunia

Dua PPS Di Hulu Langat Masih Beroperasi

Isu Islamofobia di Sweden antara yang akan dibincang dengan Brunei

“Berdasarkan maklumat-maklumat yang saya dapat sehingga kini, (pertuduhan) tidak memberikan apa-apa kesan,” katanya di Dewan Negeri Selangor hari ini.

Jumaat lalu, Presiden BERSATU, Tan Sri Muhyiddin Yassin didakwa di Mahkamah Sesyen Kuala Lumpur atas enam pertuduhan, membabitkan empat kerana menggunakan kedudukan mendapatkan rasuah RM232.5 juta dan dua kesalahan pengubahan wang haram membabitkan RM195 juta.

Bagaimanapun, Muhyiddin mengaku tidak bersalah selepas semua pertuduhan dibacakan oleh jurubahasa di hadapan Hakim Azura Alwi.

Manakala pada Isnin lalu, Muhyiddin dihadapkan dengan pertuduhan ketujuh di Mahkamah Sesyen di sini berhubung kes menerima hasil daripada aktiviti haram berjumlah RM5 juta, Januari tahun lalu.

Muhyiddin, 76, yang juga bekas Perdana Menteri, mengaku tidak bersalah selepas pertuduhan dibaca di hadapan Hakim Rozilah Salleh.

Dalam pada itu, pertuduhan jenayah yang dikenakan terhadap beberapa pemimpin BERSATU itu dilihat memberi kekuatan kepada sekutu dan penyokongnya dalam mendepani PRN di enam negeri, Jun ini.

“Kalau kita lihat dalam media sosial pun, saya tengok seolah-olah (tuduhan) memberi kekuatan kepada PN terutamanya Bersatu dari sudut parti dan pendokong mereka,” katanya lagi. – MalaysiaGazette


Pegawai KPDN diarah jumpa pemilik restoran henti jual Menu Rahmah

0

BANGI, Rabu – Pegawai Kementerian Perdagangan Dalam Negeri dan Kos Sara Hidup (KPDN) sudah diarahkan untuk bertemu dengan pemilik restoran Tong Kayu Kafe di Bayan Lepas, Pulau Pinang yang terpaksa menghentikan jualan makanan Menu Rahmah kerana tidak mendapat sambutan.

Menterinya, Datuk Seri Salahuddin Ayub berkata, arahan itu dilakukan untuk mencari punca sebenar dakwaan yang diperkatakan oleh pemilik restoran tersebut.

Bagaimanapun, beliau menjelaskan, kementeriannya tidak menggalakkan untuk peniaga melakukan hanya penjualan Menu Rahmah.

“Sebaliknya, inisiatif itu perlu dilaksanakan dengan penjualan menu-menu lain, termasuk yang berharga premium.

Artikel berkaitan

Tiga beradik dirantai kaki, dua termasuk ibu mangsa ditahan

Mat London menghembus nafas terakhir di pagi Subuh hening

Pertukaran Kabinet tertakluk budi bicara PM

Komuniti perniagaan Arab Saudi dipelawa melabur di Malaysia

Kerajaan digesa ubah dasar kemasukan Matrikulasi

“Sebenarnya kita panggil orang industri yang mempunyai nama seperti persatuan tomyam untuk bersama-sama menjalankan inisiatif itu, di samping mereka menjual menu-menu yang premium.

“Di samping penjualan menu-menu lain, terdapat juga Menu Rahmah dan adalah tidak benar untuk kita mengarahkan hanya penjualan Menu Rahmah sahaja.

“Tetapi untuk kes di sana (Bayan Lepas), kita sudah meminta pegawai KPDN berjumpa dengan pemilik restoran terlibat untuk melihat apa yang sebenarnya berlaku,” katanya selepas melancarkan kempen ‘Klasiknya Raya’ oleh peruncit dan pemborong terbesar negara, Mydin Subang Jaya hari ini.

Turut hadir, Pengarah Urusan Mydin, Datuk Wira Dr Ameer Ali Mydin; Setiausaha Kementerian Perdagangan Dalam Negeri dan Kos Sara Hidup, Datuk Azman Mohd Yusof dan Ketua Pegawai Eksekutif Kumpulan MBSB Bank, Datuk Nor Azam M Taib.

Semalam media melaporkan, pemilik restoran itu, Mohamad Fakhrullah Shahran, 30, mendakwa memperkenalkan hidangan Menu Rahmah nasi ayam kicap dan nasi ayam goreng kunyit berharga RM5 setiap satu hidangan sejak 18 Februari lalu.

Bagaimanapun, berikutan tiada sambutan dia terpaksa berhenti menjual hidangan itu Khamis lalu.

Selain tiada sambutan, kedudukan lokasi premis yang dikatakan kurang sesuai juga menyebabkan pemilik restoran itu mengambil keputusan berkenaan.

Ditanya adakah KPDN tidak menggalakkan peniaga makanan kecil untuk turut menjayakan inisiatif berkenaan, Salahuddin menafikan perkara itu kerana Menu Rahmah mungkin menjadi ruang rezeki untuk sesetengah kelompok peniaga.

“Saya tidak mahu menyebut mengenai tidak menggalakkan (penjualan Menu Rahmah) kerana ketika ini semua peniaga boleh berbuat demikian, malah saya ada menerima laporan, peniaga di bawah pokok, di tepi jalan menerima jualan berganda hanya dengan memperkenalkan Menu Rahmah.

“Inisiatif ini mungkin menambah bilangan pelanggan peniaga seterusnya dilihat sebagai satu enjin ekonomi bagi kelompok ini,” katanya. – BeritaHarian


Pejabat Perdana Menteri pandang serius tindakan pihak salah guna nama, kedudukan PMO

0

BANGI, Rabu – Pejabat Perdana Menteri (PMO) memandang serius tindakan mana-mana pihak secara sengaja menyalahgunakan nama atau kedudukannya bagi tujuan tertentu.

PMO juga menyifatkan tindakan pihak berkenaan amat tidak bertanggungjawab sekali gus memberi kesan negatif terhadap kredibiliti institusi kerajaan.

“Tindakan sedemikian adalah amat tidak bertanggungjawab sekali gus memberi dampak negatif kepada kredibiliti Pejabat Perdana Menteri dan institusi kerajaan.

Artikel berkaitan

Tok Mat beri bayangan pertahan Dun Rantau

Lapor Polis, Buat Siasatan – Musa Hassan

Asyraf Wajdi Setiausaha Agung UMNO yang baharu

Terengganu haramkan  filem `Pulau’ ikut garis panduan syariah

Khairy Selar Kritikan King Sing, Malaysia Tidak Boleh Ikut China

“Justeru, pihak Pejabat Perdana Menteri tidak akan teragak-agak untuk mengambil tindakan lanjut termasuk melibatkan sudut perundangan terhadap pihak yang terlibat dengan perkara sedemikian,” katanya dalam satu kenyataan media hari ini.

Bagaimanapun, kenyataan tersebut tidak memetik mana-mana individu mahupun pemimpin yang dikatakan menyalahgunakan nama atau kedudukan PMO.